Kulis.az “Hekayə müzakirəsi” layihəsindən Xalid Xancanlının “Sizin Yeni Tanrınız” hekayəsi haqda yazarların fikirlərini təqdim edir.\nBu hekayənin fakturasının arxasında çox şeylər var, hekayənin bir yerində, diqqət edin, SYT-nin (Sizin Yeni Tanrınız) işçiləri darısqal bir məhəlləyə gəlib çatanda iki mərtəbəli binanı tetrisə bənzədirlər, – zənnimizcə, bu müəyyən mənada hekayənin mənalarını ifadə edə biləcək detaldır, – bu aspektdən yanaşdıqda həmin “çox şey” hissə-hissə açılır. Hekayənin süjetinin mahiyyətində belə deyək, zaman irəlilədikcə bir-birinin içindən boylanıb çıxan dünyalar, mikro-dünyalar göz önünə gəlir. Bəzi hekayələrdə həyat, gerçəklik, necə deyək, elə ona nüfuz etməklə, onun içinə varmaqla təhlilə, şərhə çəkilir, bu tipli hekayələrdə isə əsas olan həyat və gerçəkliyə paralel müstəvidə “şərh yazmaqdır”. Əslində, hər bir hekayə həyata, insan ömrünə, tanrı və üfüqlərə şərhdən başqa bir şey deyildir.\n“Onlar darısqal bir məhəlləyə gəlib çıxdılar. Evlər bir-birinə elə yaxın idi ki, sanki qucaqlaşmaqçün bünövrələrindən qopmağa can atırdılar. 2 mərtəbədən ibarət bu bina evləri tetris oyununu xatırladırdı. Bir-birinə uyğun gəlməyən fiqurlar və sonradan səliqəsiz artırılmış bir neçə otaq”.\nTetris oyununda həmin disharmoniyanı, qatmaqarışıqlığı düzüb-qoşan, bütün rəng və fiqurları uyarınca birləşdirən zəka onsuz, əvvəl-axır tapılır. Bu hekayədəki “ölüm oyunu” insan xarakterinə əsrlər boyunca hopmuş ”ömürdən qaçış” aspektini göstərir, “tamaşaya qoyur”. Bu oyunda artıq düzələcək heç nə yoxdur. Maşın getdikdə və dayandıqda tər damcılarının təsvirləri də bu oyunun içindədir. Bu cümləyə də diqqət edin: “Heç bir ölüm ölən tərəfindən belə təmtəraq və sevinclə qarşılanmamışdı”. Biz həyatın dadsız-duzsuz olmasından, insanı boğaza yığıb bezdirməsindən danışmırıq. Çünki hekayədə də məsələ təkcə bu deyil.\nƏslində, bir hekayə müəllif haqqında nəsə deməyə çox imkan verməsə də, Xalid Xancanlının “Sizin Yeni Tanrınız” adlı mətni haqqında ilk təəssüratımı belə ifadə edə bilərəm: “Maraqlı, qeyri-müəyyən və qüsurlu”.\nHekayə maraqlı, ağrılı və aktual bir problemin “həlli” ilə bağlı orijinal ideya irəli sürür. Xəstəliklə mübarizədə məğlub olmaqda olan insanların ağrısız ölüm arzusu və belə hallara qarşı yaradılmış “Yeni Tanrı” düşüncəsi. Aktual problem olsa da, ideyanın reallaşdırılması üçün istifadə edilən məzmun sanki yarıda saxlanılır və tamamlanmır. Bu cür mətnlərdə yaradılan marağın təmin edilməsi və düşünülənin sona qədər təsviri daha gözləniləndir. İntihara yardım “komandası”nın fəaliyyətidirmi əsas olan, yoxsa o dünyaya köçməyə hazırlaşanın son arzularını reallaşdırılacaq “Yeni Tanrı”ya inamın təbliğimi, bunun üçün “dua edin” təşviqimi – anlaşılmır. Hər üçü bir aradamı? Bu isə mümkünsüz görünür. Bu səbəbdən də sona çatdıqda “Vəəə?” kimi bir sual istər-istəməz özünü ortaya atır.\nAmma buna baxmayaraq, gəncin qələmində maraqlı bir lakoniklik var. Hər zaman olmasa da, var:\n“Evə çatırlar. Qırmızı darvaza, dörd dibçək, təzəcə əkilmiş bala söyüd ağacı, ip üzərində əl-ələ verib yallı gedən rəqqas paltarlar”\n...Mənzərənin reallığı təsvirə uğurla gətirilir. Düzdür, müəllifin bəzi məqamlarda təsvirin bədiiliyi naminə özünü incitdiyi kimi də bir təəssürat yaranır. Məsələn: “Bunu fürsət bilən tər damcıları onların alnına çıxıb özlərini aşağı atır, ard-arda intihar edirdilər”, yaxud “– Sən niyə yerində oynuyursan? – Gözümə gün düşür. Kənara çəkiləndə də əks sədası əl çəkmir” kimi ifadələr... Bəlkə, başqa bir üslubda yazılmış bir hekayədə bu cür ifadələr maraqlı görünə bilərdi. Amma burada deyil. Burada mətnə bayağılıq gətirir. Xüsusilə də, dialoqda istifadə zamanı... Amma yerinə düşənlər də vardı. Məsələn, cəhənnəm istisində sərinlik arayanların qarşılaşdıqları: “Budur, 7/24 fasiləsiz fəaliyyət göstərən söyüd ağacı”. Situasiyanın təsvirinə uyğun bir intonasiyadır, məncə.\nDaha bir məqam: bir çox müəllifin yalnız məzmuna, qaldırılan problemə, onun aktuallığına köklənməsidir. Yazı texnikası, ifadə texnologiyası haqqında düşünməməsidir. Məsələn, fərqinə belə varmırlar ki, adi bir zaman uyumsuzluğu (zaman keçidləri – təbii ki, zaman şəkilçiləri vasitəsilə) oxucunu çaş-baş sala bilə, oxu prosesini ləngidə, mətnə inanılmaz “codluq” verə bilər:\n“Salamlaşıb görüşdükdən sonra Cəfər anası ilə bağlı suallar verməyə başlayıb narazılığını bildirdi. Anasını dəfələrlə fikrindən daşındırmaq istəsə də bir fayda verməmişdi. Onlar Cəfərə vəziyyəti izah etdikdən sonra oğlu anası ilə razılaşmalı olur. Başa düşür ki, anası üçün ən yaxşısı budur və itirəcək nəyisə yoxdur”.\nƏlbəttə, “bu redaktə qüsurudur” – deyib keçə bilərik, amma yenə də mətndən nəsə alır.\nXalid Xancanlının hekayəsi bədii-estetik göstəricilərinə görə zəif təsir bağışlasa da, bu hekayədən onun gələcək potensialını sezmək olur. Uğurlu müəllif üçün olduqca vacib olan təxəyyül gücünün işartısı aydın duyulur. Təxmin edirəm, "Sizin yeni tanrınız" müəllifin ilk hekayəsidir. Ölüm və oyun üzərində inşa olunan mətn eyni zamanda sənədsevər, işgüzar dünyamıza barmaq uzadıb gülür. Xalid yeni, alternativ dünya qurmaq istəyir, lakin bədii-estetik zəiflik ona bu dünyanı tam qurub bitirməyə və oxucuya aşılamağa imkan vermir.\n“Sizin Yeni Tanrınız” ilk qələm cəhdi kimi, məncə, uğurludur. Üslubda, dildə, təhkiyə metodunun seçilməsində müəllifin tərəddüdü hiss olunmur. Sərrast düşünülmüş və sərrast yazılmış hekayədi. Absurd və yeni dünyanın prinsiplərini göstərə bilən bu cür hekayələrə çağdaş nəsrin ehtiyacı var. Burda məsələ, sadəcə, dinlərə və şəriət vərdişlərinə ironiya deyil, həm də kapitalist cəmiyyətlərin müqəddəs dəyərləri biznesə çevirmək cəhdlərinin ifadəsidir. Xalid içində olduğu əsrin “damarını” tutub. Ondan nə istəyirlər, necə olmalıdır, bilir. Hekayənin axıcılığı, sadə strukturu, simvolistikası oxucunu yormur. Məncə, Xalid bundan sonrakı cəhdlərində daha uğurlu, daha şəffaf mətnlər yaza biləcək. Uğurlar.


20 may, 2022 01:22\nDnestryanıda baş verən son insidentlər göstərir ki, Ukrayna konfliktinin qonşu ölkələrə yayılması istisna edilmir.\nBu sözləri Fransa Prezidenti Emmanuel Makron moldovalı həmkarı Maya Sandu ilə görüşündə deyib.\n“Rusiyanın Ukraynaya müdaxiləsi bütün regionun sabitliyinə, xüsusən də Moldovaya təhlükə yaradır. Dnestryanıda baş verən son hadisələr göstərir ki, münaqişənin qonşu ölkələrə yayılması istisna deyil. Fransa Moldovanın təhlükəsizliyi, suverenliyi və ərazi bütövlüyü ilə bağlı vəziyyəti yaxından izləyir”, - deyə Makron bildirib.\nNazirlər Bakı Bəyannaməsi imzaladılar - FOTOLAR\nİbrahim Kalından Qarabağ açıqlaması - "Amerikalılarla qarşı-qarşıya gəldik"\nPutinin nüvə çamadanı necə işləyir?\n"Ukraynada ABŞ komandoları döyüşür" - "The New York Times"\nRusiya müharibəni nə vaxt bitirəcək?\n"Rusiya Belarusa "İskəndər-M" verəcək" - Putin\nİran atom elektrik stansiyası tikəcək\nRusiyanın neft gəlirləri sürətlə artır - "The Washington Post"\nRusiya daha bir ölkəni hədələdi - "Moldova hakimiyyəti lokomotivdən qabağa keçib"\n"İlk raketi Londona atacağıq..." - Rus general


Din dövrü bitmək üzrədir, elm dövrü başlayır » AzNews.info -Xəbər portalı\nDin dövrü bitmək üzrədir, elm dövrü başlayır\nİlk insanların təbiətə, xüsusən də ağlın gücüylə izah edə bilməyəcəkləri hadisələrə maraqları vardı. Bu sirrləri çözmək üçün geniş tanrılar və ilahələr sinfi yaratdılar. Onların köməyilə ildırım, zəlzələ, vulkan, quraqlıq, xəstəliklər və hətta sevgi kimi özəl anlayışların səbəbini açıqlayırdılar.\nQədim yunanlar dənizdəki qabarmanı Poseydunun dəyişən əhvali-ruhiyyəsilə izah edirdilər. Qışın gəlməsinin səbəbi Persefonanın yer altına qaçırılması üzündən dünyanın kədərlənməsi idi. Romalılar vulkanların tanrıların nalbəndi Vulkanın evi olduğuna inanırdılar; “Vilkan dağın altındakı nəhəng bir dəmirçixanada çalışır və bacadan alovların fışqırmasına səbəb olur”,- deyirdilər.\nAntik insanlar təkcə təbiətdə deyil, öz bədənlərindəki sirrləri açıqlamaq üçün də saysız-hesabsız tanrılar icad etmişdilər. İlahə Heranın gözündən düşmək sonsuzluğun səbəbi idi. Sevginin səbəbi Amorun hədəfi olmaq idi, epidemiyalar isə Apollonun qəzəbindən xəbər verirdilər. Qədim insanlar ətrafda anlamadıqları şeylər gördükdə, bu boşluqları tanrılarla doldururdular.\nLakin insanlar öyrənməyə davam edir və bilikləri getdikcə artırdı. Təbiətin sirrləri aşkar olduqca tanrıların sayı azalmağa başladı. Məsələn, dənizlərdəki qabarmalara Ayın səbəb olduğunu öyrəndikdən sonra artıq Poseydona ehtiyac qalmadı. Bu gün biz onu cahil dövrün əfsanəsi kimi ədəbiyyatdan öyrənirik. Digər tanrıların da aqibəti eyni cür oldu. Zəkamız artdıqca bu tanrılar bir-birinin dalınca öldülər.\nLakin bu proses elə də asanlıqla baş vermirdi. Bir mədəniyyətin inanclarını tərk etməsi çox ağrılı bir prosesdir. Dini inanclar daha kiçik yaşlarda çox sevdiyimiz və güvəndiyimiz insanlar – valideynlər, müəllimlər, lider hesab etdiyimiz şəxslər vasitəsilə beynimizə yeridilir. Bu səbəblə də illərlə sürən dini dəyişikliklər qan tökülməsinə və böyük fəlakətlərə səbəb olurdu.\nTanrılar ölsə də, biri - ən qorxulanı və ən hörmət ediləni olan Zevs qaldı. Zevs yox olmağa digər tanrılardan daha çox müqavimət göstərdi. İşığının söndürülməsinə hiddətlənib, yox oluncaya qədər vəhşi müharibələr başlatdı. Zevsin müridləri tanrılarını buraxmamaq üçün elə müqavimət göstərdilər ki, yeni yaranan dinin tərəfdarları - xristianların Tanrınınn yeni sifətinin Zevsə oxşatmaqdan başqa əlacı qalmadı.\nBu gün biz keçi tərəfindən yetişdirilib, tək gözlü Cyclopes (Tsiklop) kimi canavardan güc alan Zevsə və buna bənzər əfsanələrə inanmırıq. Modern düşüncə sayəsində bu kimi misallar bizim üçün bir mifdir. Qədim insanların inancının xəyali hekayələr olduğunu bilirik. Artıq işlər dəyişib. Bizlər modern insanlarıq. Zəkası kamilləşmiş və texnologiyadan yararlanaraq, böyük işlər görən toplumuq. Vulkanların altında çalışan nəhəng dəmirçixanalara və ya ilin fəsillərini dəyişən tanrılara inanmırıq. Qədim babalarımza heç bənzəmirik... YOXSA, BƏNZƏYİRİK?..\nÖzümüzə ağıllı, modern, kamilliyin zirvəsinə çatmış insanlar deyirik. Amma dünyamızda geniş yayılmış dinlər çox sayda möcüzəvi iddialar irəli sürür və milyardlarla insan buna inanır. Qiyamət günü bütün ölülər izaholunmaz şəkildə dirilir, biz günah işlətdiyimizə görə intiqamçı tanrı tərəfindən xəstəliklər göndərilir, zəlzələlər olur, sellər və digər təbii fəlakətlər baş verir. İnanırıq ki, öləndən sonra ya cənnətdə əbədi kef içində yaşayacaq, ya da cəhənnəmin alovlarında yanacağıq.\nMənə bir şey maraqlı gəldi və bunu xəyal etməyə çalışdım. Gələcək tarixçilər və antropoloqlar bizim haqqımızda nə düşünəcəklər? Onlar keçmişə baxıb, dəyərləndirərkən bugünkü dini inanclarımızı “cahiliyyət dövrünə aid miflər” sinfinə aid edəcəklərmi? Bugünkü Allaha da indi bizim Zevsə baxdığımız kimi baxacaqlarmı? Müqəddəs hesab etdiyimiz mətnləri tarixin tozlu rəflərinə atacaqlarmı? Hələ ki, bu suallara dəqiq cavabım yoxdur. Amma mənə elə gəlir ki, məhz belə də olacaq.\nGələcək nəsillər bizim kimi texnoloji baxımdan inkişaf etmiş insanların hansı səbəbdən modern dinə bu qədər bağlandıqlarını anlamayacaqlar. Əminəm ki, gələcək nəsillər bu gün yaşadığımız dövrü “cahiliyyət dövrü” adlandıracaq və sübüt kimi qadınları başlarını örtməyə məcbur etdiyimizi, Yaxın Şərqdə baş verən insan qırğınlarını, hindlilərin inəyə pərəstiş etdiyini, özünü döyən, başını yaran insanları, cin çıxartma üsullarını, körpə uşaqların soyuq xaç suyuna salınmasını və s. saysız-hesabsız faktları göstərəcəklər. Onlar anlamayacaqlar ki, modern insan beyni analiz etməyi bacardığına baxmayaraq, necə olub ki, belə əcaib şeylərə izn verib? Amma cavabı çox sadədir.\nİnsan beyni inandığı şeyə niyə inanır? Gün ərzində beynimiz külli miqdarda informasiya alır. Durmadan gələn bu informasiyalar bir-birindən fərqlidir və beyin bunların hamısını təhlil etmək zorundadır. Beynin işləmək prinsipi belədir: “QARIŞIQLIQDAN, XAOSDAN NİZAM YARAT”. Beynin nizam yaratma mexanizmi neyronlardakı DNT-də yerləşib və məhz buna görə də insan beyninin ən möhtəşəm icadı kompüter hesab olunur. Kompüter qarma-qarışıqlıq içərisindən nizam yaratmağımıza kömək etmək məqsədilə hazırlanmış bir makinadır. Yeri gəlmişkən, ispanca kompüter “ordenador” adlanır, yəni nizam yaradan.\nTəsəvvür edin ki, dünyadakı bütün bilgiləri yerləşdirdiyimiz bir kompüterimiz var. Bu kompüterə istədiyin sualı verə bilərsən. İnsanlığın zehnini əsrlər boyu düşündürən sualları verək: HARADAN GƏLMİŞİK? HARA GEDİRİK? Başqa sözlə, kökümüzü və qədərimizi soruşsaq, kompüterin verdiyi cavab belə olacaq: DOĞRU CAVAB VERƏCƏK QƏDƏR YETƏRLİ BİLGİ YOXDUR.\nBizə kömək etmədi, amma dürüst cavab verdi! Gəlin, indi bu sualı bioloji kompüterə - yəni insan beyninə verək. Bu zaman fərqli mənzərə yaranır. Beynin içindən uşaqlıqdan bəri valideynlərimizdən, böyüklərdən eşitdiyimiz, oxuduğumuz dini baxışlar cıxmağa başlayır. Fərqli coğrafi məkanlarda fərqli inanclar olduğundan, müxtəlif cavablar alınır. Tanrı Adəmə həyat verir, Promotey palçıqdan ilk insanı yaradır, Brahma öz bədəninin müxtəlif yerlərindən insan yaradır, Afrikalı bir tanrı buludları aralayıb, yer üzünə iki insan endirir, Skandinaviyada taxtadan iki insan yaradılır və s.\n“Aqibətimiz necə olacaq” sualına isə insan beyni güllü baxçalar, huri-mələklər və ya alovlu cəhənnəm, Misirdə Olülər şəhəri Memfis, müxtəlif astral səyahət mifləri, Buddizm və Hinduizmdə reinkarnasiya və s. kimi uşaqlıqdan aldığımız bilgilərə uyğun cavab verir. İnsan beyni üçün hər hansı bir cavab, cavab verməməkdən daha yaxşıdır. Nəsə anlaşılmaz bir hadisələ qarşılaşdığımzda özümüzü narahat hiss edirik və çox vaxt da izahı uydururuq. Görünməyən dünyada, bilmədiyimiz bir məsələdə nizam olduğunu düşünür, bunun üçün fəlsəfi, dini və mifoloji əfsanələr quraşdırırıq.\n“Haradan gəlmişik və hara gedirik?” Ən qədim zamanlardan bu günə kimi belə suallar hər kəsin ağlına gəlib. Üzücü olan budur ki, dini doqmalar səbəbilə milyonlarla insan bu böyük sualların cavabını bildiyinə inanır. Hər din eyni cavabı vermədiyi üçün, mədəniyyətlər arasında kimin cavabının doğru, hansı Tanrı hekayəsinin tək gerçək hekayə olduğu uğrunda müharibələr gedir. Din tarixinin başlanğıcından bu yana ateistlər, xristianlar, müsəlmanlar, yəhudilər və bütün dinlərin mənsubları sonu görünməyən savaş içindədirlər. Həyatdakı bu sualların cavabını möcüzəvi şəkildə öyrənsəydik, isbat olunsaydı, qollarımızı yanımza salıb, bunu qəbul etməkdən başqa çarəmiz olmadığını hiss etsəydik, nələr olacağını bir düşünün. Mənə elə gəlir ki, bəşəriyyət uzun müddətli bir sülh içində yaşayardı.\nAmma dinlər sadəcə, sözlərdən ibarət olan, heç bir subutu olmayan bir şeyi gerçək olaraq qəbul etməyimizi istəyirlər. Hər dinin müxtəlif qaydaları, sistemləri var və beləliklə, bəşəriyyət parçalanıb, tarix isə bu inanclar uğrunda savaşlardan ibarətdir.\nElm dinin antitezisidir. Fərqli millətlərdən, irqdən olan elm adamları birgə çalışır və nəsə yenilik kəşf etdikdə birlikdə sevinir, bir-birini təbrik edir, müxtəlif mükafatlar yaradaraq, bəşəriyyəti birləşdirirlər. Elm bilinməyən və ya tam öyrənilməmiş bir şeyi fiziki dəlillərlə isbat etmək fəaliyyətidir. O, sübüt olunmamış, sadəcə, fərziyyələrdən ibarət olan hər şeyi rədd edir. Elm nəyəsə cavab tapdıqda, bunu sübut etdikdə bütün dünya üçün keçərlidir. İnsanlar bu üzdən heç vaxt savaşmır, müharibələr aparmır, əksinə, problem varsa, onun ətrafında toplanırlar.\nMənə elə gəlir ki, din dövrü artıq bitmək üzrədir. ELM DÖVRÜ BAŞLAYIR!!! ONA GÖRƏ DƏ, ELMİN DALINCA GEDİN, MƏNİM ƏZİZLƏRİM. OXUYUN, ÖYRƏNİN!!!\n* Qalib Əsədov - 1968-cı ildə Şəki şəhərində anadan olub. Həkim-nevroloqdur. Avropa Nevrologiya Akademiyanin həqiqi üzvüdür. Dünyanın müxtəlif ölkələrində keçirilən elmi konfranslarda iştirak edib.\nTarix: 16/07/2018 20:45\nSiyavuş Novruzov: Lap uşaqlığımdan Allaha inanan bir insan olmuşam\nBeyniniz haqqında 14 maraqlı fakt – VİDEO\nFotoda “yaxşı düşməyin” fəndləri\nİnsan beyninin daha bir bilinməyən tərəfi


İNAM KƏRİMOV: “KƏND TƏSƏRRÜFATI NAZİRLİYİNİN HƏR BİR NÜMAYƏNDƏSİ FERMER VƏ SAHİBKARLARIMIZI DİNLƏMƏYİ BACARMALI VƏ ONLARIN QAYĞISINA QALMALIDIR” » AZƏRBAYCAN RESPUBLİKASININ KƏND TƏSƏRRÜFATI NAZİRLİYİ\nBaş səhifə XƏBƏRLƏR İNAM KƏRİMOV: “KƏND TƏSƏRRÜFATI NAZİRLİYİNİN HƏR BİR NÜMAYƏNDƏSİ FERMER VƏ SAHİBKARLARIMIZI DİNLƏMƏYİ BACARMALI VƏ ONLARIN QAYĞISINA QALMALIDIR”\nİNAM KƏRİMOV: “KƏND TƏSƏRRÜFATI NAZİRLİYİNİN HƏR BİR NÜMAYƏNDƏSİ FERMER VƏ SAHİBKARLARIMIZI DİNLƏMƏYİ BACARMALI VƏ ONLARIN QAYĞISINA QALMALIDIR”\nAzərbaycan Respublikası Kənd Təsərrüfatı naziri İnam Kərimov mayın 4-də rayonlarda Nazirliyin yerli qurumları, özəl məhsul istehsalçıları və fermerlərlə görüşüb\nMayın 4-də Kənd Təsərrüfatı naziri İnam Kərimov Ucar rayonunda Nazirliyin dəstəyi ilə tikilməkdə olan Ucar Pambıq Emalı Zavodu ilə tanış olub. Nazirə məlumat verilib ki, zavodun illik emal gücü 40 min ton olacaq. Burada eyni zamanda 20 min ton pambıq yağı və 2500-3000 ton lifsiz pambıq toxumu istehsalı üçün müəssisələrin tikintisi və avadanlıqla təchiz olunması tədbirləri həyata keçirilir. İlin sonuna qədər zavodda işlərin yekunlaşdırılması və tam gücü ilə fəaliyyətə başlaması nəzərdə tutulur. Nazir eyni zamanda “Aqrolizinq”ASC-nin Ucar Təchizat Bazasında olaraq, orada olan texnikaların mövcud vəziyyəti və lizinq yolu ilə məhsul istehsalçılarına verilməsi prosesi ilə tanış olub.\nNazir tikintinin gedişi ilə tanış edilib, tapşırıq və tövsiyələrini verib. Tikintidə çalışan Çin mütəxəssisi inşa olunan Ucar Pambıq Emalı Zavodunun 80%-nin montaj və qurğularının quraşdırıldığını və yaxın günlərdə binanın tam istifadəyə veriləcəyini söyləyib.\nDaha sonra nazir İnam Kərimov Ucar rayonunun rayonlararası təchizat bazasında olub, bazada lizinq yolu ilə fermer və sahibkarlara verilən kənd təsərrüfatı texnikalarına baxış keçirib. O, həmçinin bazada gübrə ambarında saxlanılan mineral gübrələrin keyfiyyəti ilə də maraqlanıb.\nNazir təchizat bazasında bir qrup mexanizatorla görüşüb onların problemləri ilə maraqlanıb və qarşılarına çıxan çətinliklərin aradan qaldırılması üçün onların təkliflərini dinləyib.\nNazir aqrolizinq tərəfindən keçirilən səyyar müşavirələr, toplantılar və ya iclaslarda bölgələrdən fermerlərin dəvət olunmasını və onların istək və arzularını nəzərə alaraq, operativ tədbir görülməsi barədə nazirliyin müvafiq qurumlarına tapşırıq verib.\nKənd Təsərrüfatı naziri İnam Kərimov Qax rayonunda kümçülərlə görüşüb. Görüşdən əvvəl nazir fermerlərin tütün şitillərini sahəyə köçürməsi prosesi ilə tanış olub və tütünçülərin qayğıları ilə maraqlanıb. Daha sonra nazir ipəkqurdunun paylanması prosesində iştirak edib. Nazir qeyd edib ki, Azərbaycan Respublikası Prezidentinin 2017-ci il 27 noyabr tarixli Sərəncamı ilə “Azərbaycan Respublikasında baramaçılığın və ipəkçiliyin inkişafına dair 2018–2025-ci illər üçün Dövlət Proqramı” təsdiq edilib və Dövlət Proqramının həyata keçirilməsi nəticəsində 2025-ci ilə qədər barama istehsalının 6000 tona çatdırılması nəzərdə tutulub.\nNazir qeyd edib ki, Dövlət Başçısının tapşırıqlarının icrası ilə əlaqədar Nazirlik tərəfindən həyata keçirilən tədbirlər nəticəsində 2017-ci ildə ölkədə 245 ton yaş barama istehsal olunub və baramaçılığın yem bazasının formalaşdırılması məqsədilə 2.5 milyon tut (çəkil) tingləri tədarük olunaraq, baramaçılıq rayonlarında Çin texnologiyası əsasında intensiv bağlar salınıb. Proqramın icrası ilə əlaqədar Kənd Təsərrüfatı Nazirliyi tərəfindən bu sahədə müvafiq tədbirlərin həyata keçirilməsinə başlanıb və cari ildə Çin Xalq Pespublikasından müqavilə əsasında 13000 qutu yüksək keyfiyyətli ipəkqurdu toxumları alınıb. Respublikamızın iqlim şəraiti nəzərə alınaraq, toxumlar iki mərhələdə ölkəmizə gətirilib.\nBu gün ikinci mərhələdə inkubasiyadan çıxmış 6000 qutu ipəkqurdu dağlıq və dağətəyi zonada yerləşən 15 rayonun kümçülərinə əvəzsiz olaraq paylanıb. Bu il ölkəmizdə 450-500 ton yaş barama istehsalı nəzərdə tutulur ki, bu da keçən illə müqayisədə 2 dəfə çoxdur.\nNazir İnam Kərimov ipəkqurdu qutularını təqdim edərkən nazirliyin kənd təsarufatı idarələrinin nümayəndələrinə tapşırıb ki, qutuları kümçülərin evlərinə şəxsən aparıb təhvil versinlər, onları idarəyə dəvət etməsinlər və istənilən ünvana çatdırsınlar.\n“Kənd Təssərrüfatı Nazirliyinin hər bir nümayəndəsi fermer və sahibkarlarımızı dinləməyi bacarmalı və onların qayğısına qalmalıdır”, - deyə nazir bildirib.\n1-05-2018, 15:27 "İNAM KƏRİMOV: BU BİZİM TAPŞIRIQ GÖRÜŞÜMÜZDÜR"\n30-04-2018, 16:21 "İNAM KƏRİMOV “AQROLİZİNQ” AÇIQ SƏHMDAR CƏMİYYƏTİNİN FƏALİYYƏTİ İLƏ TANIŞ OLUB"\n17-04-2018, 15:21 "ÇİN XALQ RESPUBLİKASINDAN ÖLKƏMİZƏ 7 MİN QUTU İPƏKQURDU TOXUMLARI (QRENA) GƏTİRİLİB"


ADR bəyanat yaydı\nAzərbaycan Demokratiya və Rifah (ADR) Hərəkatının neft gəlirlərinin sürətlə və səmərəsiz xərclənməsi ilə bağlı bəyanat yayıb. Bu mühüm sənədi olduğu kimi oxucularımıza təqdim edirik.\nYanvarın 10-da Azərbaycan Respublikası Prezidenti Azərbaycan Respublikası Dövlət Neft Fondunun (ARDNF) 2017-ci il büdcəsi haqqında Fərman verib. Fərmanla Azərbaycan Respublikası Dövlət Neft Fondunun 2017-ci il büdcəsinin gəlirləri 8 milyard 370 milyon 589,8 min manat, xərcləri isə 14 milyard 483 milyon 856,0 min manat məbləğində təsdiq edilib. Rəsmi açıqlamalar göstərir ki, ARDNF-nin gəlirləri 2001-ci ildən etibarən ötən ilin dekabrınadək Azəri Çıraq Günəşli yataqlar bloku üzrə 121,586 mlrd. ABŞ dolları, “Şahdəniz” yatağı üzrə isə 2,506 mlrd. ABŞ dolları həcmində, bütövlükdə isə 124 milyard 92 milyon ABŞ dolları olub. İlk dəfədir ki, 2017-ci ildə ARDNF-nin büdcəsinin kəsiri pik həddə olacaq, onun gəlirləri xərclərinin 42,2 faizini təşkil edəcək. Fondun bu i il üçün gözlənilən büdcə kəsiri 6 milyard 113 milyon 226, 2 min manat olacaq ki, bu da Fondun illik gözlənilən gəlirləri onun planlaşdıırlan xərclərinin yalnız 57,8 faizini örtə biləcək. Xərclərin struktur təhlili göstərir ki, Azərbaycan höküməti iqtisadi böhranın səməsiz xərclərini makroiqtisadi sabitliyin təmin edilməsi adı ilə Fonddan maliyyələşdirəcək. Bu məqsədlə Fonddan 7,5 milyard manatın Azərbaycan Respublikasının Mərkəzi Bankına transfert nəzərdə tutulub ki, bu da Fondun cari ildə proqnozlaşdıırlan gəlirlərin 90 faizə qədərini təşkil edir.\nADR Hərəkatı hesab edir ki, audit və parlament nəzarəti imkanlarının məhdudluğu və xərcləmələrlə bağlı qərarların qəbul edilməsi prosesində icra hakimiyyətinın inhisarçılı rolu neft gəlirlərinin səmərəli xərcləmələrinin həyata keçirmilməsində ciddi problemlər yaradır. Odur ki, ADR Hərəkatı ARDNF-nin 2017-ci ilin büdcəsində neft gəlirlərinin sürətlə xərclənməsinin nəzərdə tutulmasına etiraz edir. ADR Hərəkatı bildirir ki, neft gəlirlərinə münasibətdə yığım və xərcləmələrlə bağlı qərarlar uzunmüddətli dövr üçün nəzərdə tutulan fiskal qaydalarla tənzimlənməlidir. Çünki, yalnız fiskal qaydaların tətbiqi neft gəlirlərinin istifadəsini siyasi proseslərdən kənarda saxlayır və vəsaitlərin izafi xəclənməsinə yönəlmiş siyasi təzyiqlərin qarşısını almağa kömək edir. Eyni zamanda belə qaydaların mövcudluğu iqtisadi böhran dövründə xüsusilə də maliyyə sektorunun etirablılığını təmin edir.\nADR Hərəkatı yekun olaraq onu da bəyan edir ki, neft gəlirləri bir hakimiyyətə məxsus deyil, onun fiskal qaydasız, sürətlə və səmərəsiz xərclənməsi gələcək nəsillər arasında ədalətli paylanmasını mümkünsüz edir. ADR Hərəkatı hesab edir ki, Hesablama Palatasını, parlamenti və müstəqil vətəndaş cəmiyyəti təşkilatlarının neft gəlirlərinin idarəolunması prosesindən məqsədli şəkildə kənarda saxlanılması bir tərəfdən xərcləmələrlə bağlı qərarların qəbul edilməsinin icra hakimiyyəti tərəfindən inhisara alınmasına səbəb olur, digər tərəfdən isə şəffaflığın və ictimai nəzarətin təmin olumamasına yol açır, ən əsası də gələcək nəsillərin haqqının pozulmasına gətirib çıxarır. Odur ki, ADR Hərəkatı hakimiyyətdən aşağıdakı təkliflərin qəbul edilməsini tələb edir:\n1) Mümkün qədər qısa müddətdə dövlət gəlirlərinin idarəedilməsi üçün fiskal (xərclənmə, balansllaşdırılmış büdcə, borclanma, gəlir, çıxarmalar/ayırmalar) qaydalar müəyyənləşdirilsin.\n2) Hesablama Palatası tərəfindən Neft Fondunun 2017-ci il üçün budcəsinə rəy verilsin. 3) Fondun fəaliyyətinə ictimai nəzarət təmin edilsin. Dövlət Neft Fondunun Müşahidə Şurasında müvafiq dövlət orqanları ilə yanaşı müstəqil vətəndaş cəmiyyəti təşkilatları da təmsil olunsun.


Azərbaycan dünyanı yalançı erməni uydurmalarından və erməni faşizmindən xilas etdi » AZRNEWS.AZ - News of Azerbaijan Regions\nBAŞ SƏHİFƏ / AZƏRBAYCAN / Azərbaycan dünyanı yalançı erməni uydurmalarından və erməni faşizmindən xilas etdi\n29-06-2021 12:16 AZƏRBAYCAN\nAzərbaycan Respublikasının Silahlı Qüvvələri 44 günlük Vətən müharibəsi dövründə öz gücünü bir daha ortaya qoydu. Azərbaycan Respublikasının Silahlı Qüvvələrinin yaranması tarixi isə hələ keçən əsrə təsadüf edir. Beləki, tarixə nəzər salsaq görərik ki, Milli Ordumuzun yaradılması hələ Azərbaycan Xalq Cümhuriyyətinin fəaliyyəti dövrünə təsadüf edir. O vaxtlar Rusiya imperiyasının müsəlman xalqlarına həqarətli münasibəti, onların orduda xidmətdən “azad” edilməsi bu xalqların hərbi işləri yadırğamasına gətirib çıxarmışdı. 1917-1918-ci illərdə erməni təcavüzünün güclənməsi Azərbaycan türklərini fiziki cəhətdən məhv olmaq təhlükəsi ilə üz-üzə qoymuşdu. Yaranmış vəziyyət təcili olaraq ordu quruculuğuna başlamağı tələb edirdi. 1918-ci il 26 iyun tarixli Fərmanla Azərbaycan Milli Ordusunun yaradılmasına başlanıldı. Avqustun 1-də AXC-nin Hərbi Nazirliyi təsis edildi. İstedadlı general Səməd bəy Mehmandarov dekabrın 25-də hərbi nazir, general-leytenant Əlağa Şıxlinski nazir müavini təyin edildilər. Qısa müddətdə Milli Ordu Osmanlı dövlətinin Qafqaz İslam Ordusu ilə birlikdə Bakını və ətraf qəzaları erməni-bolşevik işğalından xilas etdi. Bu hərbi birləşmələr Muğanda və Əsgəranda milli hökumətə qarşı baş vermiş qiyamları yatırmaqda yüksək səriştəlilik göstərdi, Qazaxda Azərbaycan sərhəddini pozmuş erməni nizami ordu hissələrini darmadağın etdi. Azərbaycan ordusunun Hüseynxan Naxçıvanski, İbrahim ağa Usubov, Həmid Qaytabaşı, Kazım Qacar, Cavad bəy Şıxlinski, Həbibbəy Səlimov kimi istedadlı generalları var idi. AXC süqut etdikdən sonra bolşevik hökuməti Milli Ordunu ləğv etdi. Onun rəhbərlərinin əksəriyyəti Nargin adasına aparılıb güllələndi.\nƏsası Azərbaycan Xalq Cümhuriyyəti dövründə qoyulmuş Azərbaycan ordusunun ənənələri müasir dövrdə də qorunub saxlanılır və inkişaf etdirilir. Bu isə ümummilli liderimiz Heydər Əliyevin ciddi səyləri nəticəsində mümkün olmuşdur. Ali Baş Komandan Heydər Əliyevin rəhbərliyi altında Silahlı Qüvvələr quruculuğu sahəsində aparılan işlər ölkəmizdə mütəşəkkil, qüdrətli ordu yaratmağa imkan vermiş, onun gələcəkdə daha da möhkəmlənməsi üçün əsaslı zəmin yaratmışdır.Lakin hələ yaxın keçmişdə Azərbaycan ordusu yaradılmasına başlanıldığı vaxtdan müxtəlif təzyiqlərə məruz qaldı. Həm xaricdən, həm də daxildən göstərilən təzyiqlərin əsas məqsədi ordu quruculuğunun qarşısını almaqla Azərbaycanın müstəqil bir dövlət kimi mövcudluğuna yol verməmək idi. Belə ki, sovet hakimiyyəti dövründə də Rusiya imperiyasının azərbaycanlılara qarşı hərbi siyasəti dəyişməmişdi. Sovet dövründə çar dövründən fərqli olaraq azərbaycanlı gənclər hərbi xidmətə çağrılırdılar. Lakin onlar döyüş üçün nəzərdə tutulmuş hərbi hissələrdə yox, əsasən tikinti batalyonlarında xidmət edirdilər. Məqsəd aydın idi – azərbaycanlılar arasında hərb elminə dərindən yiyələnən, müasir silahlarla rəftar etməyi bacaran hərbçilərin yetişdirilməsinə imkan verməmək.\nBu siyasətin mahiyyətini yaxşı başa düşən Heydər Əliyev Azərbaycanda hakimiyyətə gəldikdən sonra, 1971-ci il iyunun 20-də C.Naxçıvanski adına ixtisaslaşdırılmış hərbi məktəbi təşkil etdi. Dövlət başçımız azərbaycanlı gənclərin Bakı Ali Birləşmiş Komandanlıq və Bakı Ali Hərbi Dənizçilik məktəblərinə, eləcə də SSRİ-nin digər hərbi məktəblərinə güzəştli şərtlərlə qəbul olunmasına nail olmuşdu. Bu gün C.Naxçıvanski adına Hərbi Liseyin milli zabit kadrlarımızın yetişdirilməsində və o dövrdə ali hərbi məktəbləri bitirmiş şəxslərin silahlı qüvvələrin formalaşmasında müstəsna rolu vardır. Bu məktəblərdə yetişən Azərbaycan hərbçiləri Birinci Qarabağ müharibəsində misilsiz igidliklər göstərmişlər. Lakin bu nailiyyətlər asanlıqla əldə edilməmiş, çox mürəkkəb və çətin tarixi inkişaf yolu keçmişdir.Azərbaycan Respublikası 30 il əvvəl öz dövlət müstəqilliyini bərpa edərkən artıq Ermənistan Respublikası ilə müharibə vəziyyətində idi. Tarix boyu Azərbaycana qarşı ərazi iddiasında olan ermənilər onlara havadarlıq edən və ölkəmizi parçalamaq, onun müstəqilliyinə mane olmaq istəyən digər qüvvələrlə birlikdə bir hissəsini işğal etmişdilər. O zaman Azərbaycana rəhbərlik edən şəxslər qətiyyətsizlik və iradəsizlik nümayiş etdirərək Silahlı Qüvvələri yarada bilmədilər.\nBu gün Azərbaycan Silahlı Qüvvələrinin quruculuğu prosesi davam etdirilir və ordumuz inkişaf, təkmilləşmə dövrünü yaşayır. Bu ordu işğal olunmuş ərazilərimizi düşməndən azad etməli, ölkəmizin ərazi bütövlüyünü qorumalıdır. Tarixi varislik ənənəsinə uyğun olaraq ümummilli liderimiz Heydər Əliyevin fərmanı ilə Azərbaycan Xalq Cümhuriyyəti dövründə Milli Ordunun yarandığı 26 iyun günü Azərbaycan Silahlı Qüvvələri Günü kimi bayram edilir. Müzəffər Ali Baş Komandan cənab İlham Əliyevin rəhbərliyi ilə Silahlı Qüvvələrin modernləşdirilməsi, maddi-texniki bazasının ən müasir standartlar səviyyəsinə çatdırılması sahəsində çox mühüm işlər görülüb və görülür. 44 günlük Vətən Müharibəsində əldə olunan şanlı qələbə bunu bir daha sübut etdi.\nAzərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev iyunun 26-da Silahlı Qüvvələr Günü münasibətilə “Gülüstan” sarayında Azərbaycan Ordusunun rəhbər və şəxsi heyətinin bir qrupu ilə görüşdü. Görüş zamanı səsləndirdiyi fikirlər: “Şəhidlərimizin qisasını döyüş meydanında aldıq. Uzun illər davam edən danışıqlar heç bir nəticə vermədi və Azərbaycan öz ərazi bütövlüyünü, tarixi ədaləti, beynəlxalq hüququ döyüş meydanında təmin etdi. Qürur hissi ilə deyə bilərik ki, biz Silahlı Qüvvələr Gününü müzəffər ordu kimi, qalib xalq kimi qeyd edirik. Bu, tarixi nailiyyətdir. Azərbaycan xalqının çoxəsrlik tarixində buna bənzər parlaq zəfər olmamışdır. Biz bütün gücümüzü səfərbər edərək düşmənə sarsıdıcı zərbələr endirib düşməni məğlub etdik, tarixi ədaləti və ölkəmizin ərazi bütövlüyünü bərpa etdik” hər bir kəsi qürurlandırdı.\nBeləlikə,Ordumuzun şücaəti və xalqımızın birliyi sayəsində qazanılmış Zəfərlə müstəqil Azərbaycan dövləti özünün itirilmiş qədim torpaqlarını işğalçılardan təmizləmiş, ərazi bütövlüyünü təmin etmiş, qəhrəman Ordumuz hərbi bacarıqlarını və imkanlarını dünyaya göstərmişdir, ölkədə möhtəşəm milli birliyə nail olunmuş və Azərbaycan BMT Təhlükəsizlik Şurasının Qarabağla bağlı qətnamələrinin icrasını təkbaşına təmin etmişdir. Azərbaycan dünyanı yalançı erməni uydurmalarından və erməni faşizmindən xilas etmişdir.\nAzərbaycan Dövət Aqrar Univeritetinin İctimai elmlər və Multikulturalizm kafedrasının müdiri\n"1918-ci ildə Ermənilər ailəmdən 6 nəfəri şəhid edib" - "A Haber"in xəbər direktoru Kerim Ulak


Şehriyar Musayev - Bir Gün O Geler Mp3 Yukle, Boxca, Bir Gün O Gələr s\nŞəhriyar Musayev Bir gün o gələr Mahnısı və Sözləri\nBir gün o gələr\nŞəhriyar Musayev Kimi bir çox (Azərbaycanlı) müğənninin mahnılarını Mp3 formatda pulsuz dinləyib, yükləyə bilərsiniz. Mahnıda (Bir gün o gələr) YouTube Videosu və Mahnı sözləri (lyrics) olmaya bilər. Bu müğənninin digər original mp3 mahnıları aşağıda siyahılanmışdır. Mövcud olmayan mahnıları bu müğənni altında pulsuz paylaşa bilərsiniz.\nŞehriyar Musayev Bir gun o geler Boxca\nŞehriyar Musayev Bir gun o geler mp3 Azərbaycan mahnılarını dinləmək, endirmək və Şehriyar Musayev Bir gun o geler mp3 yukle mp3 kimi telefonunuza yükləyə bilərsiniz.\nŞehriyar Musayev Bir gun o geler yukle\nŞehriyar Musayev Bir gun o geler yüklə mahnısı mp3 formatda tapıldı. Pulsuz və asan bir şəkildə endirmək çox asandır. Şehriyar Musayev Bir gun o geler boxca mp3 yeni mahnısı artıq sizinlədir. Rahatlıqla yükləyin.\nŞehriyar Musayev Bir gun o geler 2022\nMp3 formatında olan mahnı Şehriyar Musayev Bir gun o geler 2022 replay artıq bizim saytımızda. Bu müğənninin Şehriyar Musayev Bir gun o geler mp3 bütün mahnılarını yükləyin.\nŞehriyar Musayev Bir gun o geler indir\nStudio olmasa da Bigg.az saytında daha səviyyəli mahnılar tapa bilərsiniz. Bunlara nümunə Şehriyar Musayev Bir gun o geler mp3 indir və Şehriyar Musayev Bir gun o geler mp3 boxca göstərmək olar.\nŞehriyar Musayev Bir gun o geler mp3 replay\nMüğənni və ya Artist Şehriyar Musayev Bir gun o geler yukle fərq etməz mp3 deyilirsə bizim saytdan yükləyin. Çünki Şehriyar Musayev Bir gun o geler yükle bu saytda doğru statistika və populyar mahnılar aylıq və illik olaraq hesablanır.\nŞehriyar Musayev Bir gun o geler youtube\nŞehriyar Musayev Bir gun o geler yükle 2022 Download free mp3 music for Şehriyar Musayev Bir gun o geler yukle 2022 Скачать бесплатно 2022\nŞehriyar Musayev Bir gun o geler replay Şehriyar Musayev Bir gun o geler download\nŞehriyar Musayev Bir gun o geler Loqosuz mahni Şehriyar Musayev Bir gun o geler 2022 YUKLE boxca 2022\nŞehriyar Musayev Bir gun o geler 2022 YUKLE\nŞehriyar Musayev Bir gun o geler 2022 YUKLE indir dur\nŞehriyar Musayev Bir gun o geler 2022 indir boxca\nShahriyar Musayev — Bir Gun O Geler (Official Video 2022) Shahriyar Musayev — Bir Gun O Geler (Official Video 2022) mp3\nShahriyar Musayev — Bir Gun O Geler (Official Video 2022) Shahriyar Musayev — Bir Gun O Geler (Official Video 2022) boxca\nShahriyar Musayev — Bir Gun O Geler (Official Video 2022) Shahriyar Musayev — Bir Gun O Geler (Official Video 2022) indir\nShahriyar Musayev — Bir Gun O Geler (Official Video 2022) Shahriyar Musayev — Bir Gun O Geler (Official Video 2022) yukle\nShahriyar Musayev — Bir Gun O Geler (Official Video 2022) Shahriyar Musayev — Bir Gun O Geler (Official Video 2022) replay\nShahriyar Musayev — Bir Gun O Geler (Official Video 2022) Shahriyar Musayev — Bir Gun O Geler (Official Video 2022) yükle


14:26 8 Dekabr 2015\nAxşam.az-ın məlumatına görə, bu barədə məlumatı FHN yayıb.\nBelə ki, dekabrın 4-də Azərbaycan Respublikası Dövlət Neft Şirkətinin (SOCAR) “Günəşli” yatağındakı 10 saylı dərin dəniz özülündə baş vermiş qəzanın nəticələrinin aradan qaldırılması işlərinə Fövqəladə Hallar Nazirliyinin müvafiq qüvvələri cəlb olunub.\nBaş vermiş qəza ərazisinə ilk yaxınlaşan “Vixr-9” yanğınsöndürmə gəmisinin komandiri, son günlərin ağır və gərgin iş rejimi ilə ekstremal şəraitdə yanğınsöndürmə əməliyyatında qəhrəmancasına iştirak edən daxili xidmət polkovnik-leytenantı Kryuçkov Vyaçeslav Sergeyeviç dekabrın 7-də xidmətdə olduğu zaman səhhətinin qəfil pisləşməsi səbəbindən Bakı şəhəri, Sabunçu rayonundakı 3 saylı Şəhər xəstəxanasına yerləşdirilib. Həkimlərin səylərinə baxmayaraq, Vyaçeslav Kryuçkov dekabrın 8-də həmin xəstəxanada ürək çatışmazlığından vəfat edib.\nFövqəladə Hallar Nazirliyi Dövlət Yanğından Mühafizə Xidmətinin Azərbaycan Respublikası Dövlət Neft Şirkətinin obyektləri üzrə Yanğından Mühafizə İdarəsinin “Vixr-9” yanğınsöndürmə gəmisinin komandiri daxili xidmət polkovnik-leytenantı Kryuçkov Vyaçeslav Sergeyeviç 22 mart 1970-ci ildə Bakı şəhərində anadan olub. Bakı Dənizçilik Məktəbini bitirib. 17 sentyabr 1991-ci ildən yanğından mühafizə orqanlarında xidmət edib, 10 noyabr 2008-ci ildən isə “Vixr-9” yanğınsöndürmə gəmisinin komandiri vəzifəsində çalışıb. Xidmətdə olduğu müddətdə özünü yüksək məsuliyyətli, peşəkar və fədakar əməkdaş kimi tanıdıb. İki övladı var.\nGünəşlidə yanğınsöndürən gəminin komandiri vəfat edib foto\nGülbahar Şükürlü 18 kiloqram kökəldi- FOTOLAR\n18 Yanvar 2018 11:08


1918-ci ilin mart qırğını nəticəsində viran qalmış məmləkətinin halını düşünür və göz önünə gətirir ki, sankı bir möcüzə olaraq xilaskar mələklər dəstəsi yer üzünə enib hər şeyi tərsinə dəyişir, bolşevik-erməni kommunasını darmadağın edib, Azərbaycan xalqının dövlət qurması üçün, ən uyğun bir zəmin hazırlayır. Bu böyük işin ən gözəl əsəri də sentyabr ayının 15-də paytaxtımız olan Bakının işğaldan azad olunmasıdır.\nİrfan: Bildiyimiz kimi o dövr qardaşTürkiyə üçün də çox ağır və acınacaqlı idi. Məhz belə bir vaxtda onları nə vadar edirdi ki, Azərbaycan üçün canlarından keçsinlər?\nFazil Mustafa: Bu elə bir möcüzəli duyğudur ki, indinin şərtlərindən təhlil aparmaq belə çox çətindir. Bu, ilahi bir vizion sahibi olan bir ordunun öz evinin davası kimi bu savaşa qoşulmasıydı. Burada hərbi nazir Ənvər Paşanın idealist xarakterinin rolunu xatırlamadan keçmək olmaz. Məhz o, bir komutan kimi heç bir fərq qoymadan harada olmasına baxmayaraq Türk-İslam mənsubu insanları xilas etmə düşüncəsinə sahib olduğundan belə bir qərar vermişdi və buraya gələn əsgərlər də öz ölkələrindəki çətin durumu bilə-bilə, məkan fərqi tanımadan eyni duyğularla bu torpaqlarda qəhrəmanlıqla savaşmışdılar. Onları bu işə vadar edən bir Turan xilası missiyası idi, bir İslam və Türk sevgisi idi.\nİrfan: Söz yoxdur ki, Qafqaz İslam Ordusu dedikdə ilk növbədə Nuru Paşa yada düşür. Bu gün Azərbaycan cəmiyyətində Nuru Paşaya münasibət birmənalıdırmı?\nFazil Mustafa: Əgər deyilsə, buna səbəb nədir? Nuru Paşa heç şübhəsiz bu gün varlığını sürdürən hər bir azərbaycanlı üçün son yüz ilin xilaskar qəhrəmanıdır. Bunu bizlərin nə səviyyədə anlayıb-anlaması önəmli deyil. Əsas olan budur ki, bu böyük adam bu torpağa, bu məmləkətin insanına qəlbində elə bir azman sevgi daşımışdır ki, hər şeyini bu torpaq üçün ortaya qoymuş və onu qısa müddətdə düşməndən təmizləmişdir. Statusu əlindən alındıqdan sonra belə, qaçıb rahat yerlərə getmək əvəzinə Azərbaycana dönərək, Qarabağda hakimiyyəti ələ keçirmiş və bizə öz torpağına sahib olma duyğusunun mümkünlüyünü ərməğan etmişdir. Hərdən məndə belə bir duyğu yaranır ki, bu gün yaşayan Azərbaycan xalqının hər bir fərdi Nuru Paşanın ruhu qarşısında öz məsuliyyətini, minnətdarlıq borcunu hiss edəndə, biz Qarabağı qaytara biləcəyik. Nuru paşaya haqqı çatan qiymət verə bilməməyimizin tək bir səbəbi, özümüzə, müstəqilliyimizin dəyərinə doğru qiymət verə bilməməyimizdir. Bizlər hələ də hər şeyin təsadüfən baş verdiyini düşünərək, bu yolun açılması üçün canından keçmiş şəhid türk əsgərinin rolunu dərk edə bilmirik.\nİrfan: 95 il bundan əvvəl Nuru Paşa komandanlığındakı Qafqaz İslam Ordusu bu torpaqlara gələrək öz qardaşlıq borclarını layiqincə yerinə yetirdilər. Saysız şəhid verdilər. Bəs bu gün Qafqaz İslam Ordusu torpaqlarımızdakı şəhidləri ilə öz missiyasını davam etdirirmi?\nFazil Mustafa:Tarixdə hadisələr eyni ssenari üzrə hərəkət etməsə də, oxşar ssenarilər müşahidə oluna bilir. Rəmzi mənada Azərbaycan torpaqlarının 20 il öncə baş verən rus-erməni birlikləri tərəfindən işğalından azad edilməsi üçün bir Qafqaz İslam Ordusu vizyonuna ehtiyac var. Yalnız bu ruhda, bu iradədə, bu sevgidə bir əsgər bütün çətinliklərə rəğmən Vətən torpağını düşməndən təmizləməyə qadirdir. Məhz bu xarakterdə bir əsgərin yetişməsi üçün türk şəhidlərinə başda Nuru Paşa olmaqla layiqli dəyər verməliyik, onların xatırəsini uca tutmalıyıq. Mən hər dəfə Acıdərədə Türk şəhidliyinin yanından keçəndə maşını saxlayıb şəhid türk zabitinin məzarını ziyarət edirəm və yol boyunca bir dəqiqəliyə də olsa saxlayıb onların ruhuna Fatihə oxumayan həmvətənlərimi müşahidə edəndə üzülürəm. Sevməliyik, tanıtmalıyıq, unutmamalıyıq! Onlar öz şəhadətləri ilə də bizlərdə qalib gəlmə duyğusunu yaşadırlar.


Müsəlmanlar Aşuranı başa düşsələr, vay dünya diktatorlarının halına… | Sizinyol.com\nMüsəlmanlar Aşuranı başa düşsələr, vay dünya diktatorlarının halına…\nİnna Lillah və İnna ileyhi raciun…\nHər kim desəki İmam Hüseynin (ə) Aşurası şiələrə məxsusdur, o İmam Hüseynin (ə) Aşurasını məhdud edib.\nHəmçinin, kim desə İmam Hüseynin (ə) Aşurası müsəlmanlara aiddir, o şəxsdə İmam Hüseynin (ə) Aşurasını məhdud edib.\nÇünki, Aşuranın həqiqəti budur ki, İmam Hüseyn (ə) Aşurası haqqı və azadlığı istəyənlər, zülmə etiraz edənlər üçündür. Əgər dünya müsəlmanları, İmam Hüseyn (ə) Aşurasını dərk etsələr, başa düşsələr vay dünya diktatorlarının, dünya hegemonlarının halına olsun.\nİmam Hüseynin (ə) Aşurasını insanlara çatdırılmasının qarşısını alanlar bilirlər bunu və hər il yüzlərlə hiylə və təbliğat növü ilə İmam Hüseyn (ə) Aşurasını gözdən salmağa cəhd edirlər. Əlbəttə ki, buna heç vaxt nail olmayıblar və olmayacaqlar.\nNə qədərki, Aşura məktəbi başa düşülməyib Fələstin, Qarabağ azad olunmayacaq və işğal altında qalacaq.\nAşura azadlıqsevərlər üçündür\nÇox təəssüflə demək istəyirəm ki, hazırda müsəlmanların əksəriyyəti İmam Hüseynin (ə) Aşurasını başa düşməyiblər. Lakin bəzən müsəlman olmayan biri İmam Hüseynin (ə) qiyamını başa düşür və bir ölkəni azadlığa çıxarmaq istəyərkən, İmam Hüseyni özünə öndər bilir. Buna misal olaraq Hindistanın azadlıq hərəkatının lideri Mahatma Qandini misal gətirmək olar. Onun məhşur cümləsini yada salmaq istəyirəm: “Mən İslamın ən böyük şəhidinin – İmam Hüseynin (ə) həyatını diqqətlə oxumuşam və Kərbəla tarixinin səhifələrinə diqqət yetirmişəm. Mənə aydın olub ki, əgər Hindistan azad bir ölkə olmaq istəyirsə, gərək İmam Hüseyndən (ə) örnək alıb, onun yolu ilə getsin”.\nİmam Hüseyn (ə) məclisindən düzgün istifadə etmək lazımdır. İslam düşmənləri yüz nəfəri toplamaq istəyəndə yüz minlərlə pul xərcləyirlərki, sözlərini, fikirlərini onlara çatdırsınlar. Lakin, bizlər bir qara bayraq vurmaqla insanlar bu mərasimlərə özləri cəm olur. Bu məclislərdə Fələstin, İraq, Yəmən, Misir, Suriya və Qarabağ məsələlərinə toxunmaq lazımdır. Çünki, bu gün İmam Hüseyn (ə) olsa o Həzrət də, bu məsələlərə toxunardı.\nİmam Hüseyn (ə) zülmə hayqıran öndər…\nİmam Hüseyn (ə) İraqa gedərkən yolda Beyzə adlı bir məntəqədə Hürrün qoşunu ilə üz-üzə gəldi. İmam (ə) üzünü Hürrün qoşununa tutub bir xütbə söylədi və xütbədə öz inqilabının səbəbini belə açıqladı:\nCamaat, Allahın Peyğəmbəri (s) buyurmuşdur: “Kim Allahın haramını halal edən, Allahın əhdini sındıran, Peyğəmbərin (s) qanun və sünnəsinə müxalif olub Allahın bəndələri arasında günah, fəsad və düşmənçilik edən bir hökmdarla üzləşsə və bu cür bir hökmdara qarşı əməli, hərəkəti və ya sözü ilə etiraz etməsə, Allah sükut edən həmin şəxsi o hökmdarın düçar olacağı əzaba (cəhənnəm əzabına) düçar edər.”\nƏziz Peyğəmbərimizdən (ə) nəql olunan hədis səbəb oldu ki, İmam Hüseyn (ə) Kərbəlaya gəlib pak qanına boyandı. İmam (ə) buyurur: “Mən ölümü səadət, zalımlarla yaşamağı isə alçaqlıqdan başqa bir şey bilmirəm.”\nBu gün çoxları deyir ki, biz Əhli-Beytdənik. Əhli-Beyt deyir ki, “zillətə razı olan biz Əhli-Beytdən deyil.”\nAllaha pənah aparıram, bir ömür sinə, zəncir vurasan, İmam Hüseynə (ə) ağlayasan, amma zülmə etiraz etmədiyinə görə Məhşərə Yezid kimisi ilə gələsən. Kim kimə tabe olsa, Məhşərə də onunla gələcək…\nAşurası şiələrə məxsusdur Bismillahir Rəhmanir Rəhim ən böyük şəhidinin İmam Hüseynin (ə) İslamın


Silah partladı: uşaq yandı - Azadliq Xeber\nSilah partladı: uşaq yandı\n16 İyun 07:27\nxeber – Hazırda azyaşlının vəziyyəti orta ağırdır.\nTərtərdə hərbi sursat partlayıb, nəticədə 8 yaşlı uşaq xəsarət alıb\nAzadlıq.az xəbər verir ki, ans tv-nin verdiyi məlumata görə, Tərtər rayonun Əskipara kəndinin azyaşlı sakini hərbi sursatın partlaması nəticəsində xəsarət alıb. kənddə müvəqqəti məskunlaşmış Laçın rayonundan olan məcburi köçkün, 8 yaşlı Elvin Hüseynlinin həyətdə təmizlik işləri apararkən əlindəki kibritlə çöldə toplanmış tullantılara od vurması partlayışa səbəb olub.\nNəticədə azyaşlı müxtəlif dərəcəli bədən yanıq xəsarətləri alıb. Dərhal Tərtər Rayon Mərkəzi Xəstəxanasına aparılan uşaq ambulator müayinədən sonra evə buraxılıb. Hazırda azyaşlının vəziyyəti orta ağırdır. Azyaşlının agır yaralanmasına səbəb olan hərbi sursatın adı hələlik məlum deyil. Hadisənin təfərrüatları araşdırılır.


QHT-lər seçkilərə necə hazırlaşır?\nBu ilin payızında Azərbaycanda Milli Məclisə növbəti seçkilər keçiriləcək. Ötən seçki illərində ölkədə fəaliyyət göstərən qeyri-hökumət təşkilatları öz fəallığı ilə seçilib. Bu QHT-lərdən bir qismi əhalinin maarifləndirilməsinə yönəlik addımlar atıbsa, müəyyən hissəsi də müşahidəçilərin hazırlanmasına və exit-poll tədqiqatı keçirilməsi ilə bağlı işlər görüb.\nBəs, görəsən, bu il QHT-lər seçkilərlə bağlı nə kimi işlər görəcək?\n"Xaricdən gələn bəzi sifarişlər əsasında hesabatlar hazırlanıb"\n"Konstitusiya" Araşdırmalar Fondunun rəhbəri Əliməmməd Nuriyev bildirib ki, rəhbərlik etdiyi təşkilat parlament seçkilərində müşahidəçilik missiyası həyata keçirmək niyyətindədir. Onun sözlərinə görə, fond həmçinin exit-poll keçirməyi düşünür: "Amma hər şeydən əvvəl zəruri olan resursların əldə olunması çox vacibdir. Müşahidəçilərin hazırlanması, onlar üçün zəruri təlimlərin keçirilməsi və o cümlədən onların seçkidən öncə müşahidələr aparması lazımdır. Əgər müşahidəçi yalnız seçki günü müşahidə aparırsa, o, seçki prosesi haqqında tam hesabat hazırlaya bilməz. Çünki bundan əvvəlki təcrübələr göstərir ki, bəzi hallarda müşahidəçilər yalnız səsvermə günü müşahidə həyata keçirməklə hesabat hazırlayırlar. Bir sıra hallarda seçki məntəqələrində heç müşahidəçi olmurdu və mənbə olmadan hesabatlar hazırlanırdı. Bu da istənilən halda faktların təhrif edilməsinə gətirib çıxarırdı. Eyni zamanda, müşahidəçilik missiyasının üstün tərəflərindən biri ondan ibarətdir ki, o, öz missiyasını müstəqil şəkildə həyata keçirir. Hansısa ayrı-ayrı daxili və ya xarici qüvvələrdən asılı vəziyyətdə olmur. Əgər müşahidəçi asılı vəziyyətdə olarsa, onda hesabatda qərəzlilik əks olunar. Bundan əvvəlki seçkilərdə bir çox hesabatlarda biz onun şahidi olmuşuq. Eyni zamanda, prezident və parlament seçkiləri siyasi-hüquqi akt olduğu üçün digər ölkələrin və daxildə maliyyə, sənaye qruplarının ciddi maraqları var. Onlar seçki prosesi zamanı öz vasitəçilərindən istifadə etməklə çalışırlar ki, müxtəlif təşkilatları, siyasi qrupları ələ alaraq öz maraqlarına uyğun olaraq seçki hesabatı hazırlatdırsınlar. Bu da çox təhlükəlidir və Azərbaycanın milli suverenliyi ilə bağlı bir məsələdir. Təəssüflər olsun ki, bundan əvvəlki seçkilərdə müşahidəçilər çox zaman xaricdən gələn bəzi sifarişlər əsasında hesabatlar hazırlayıblar. Məhz bu hesabatlarda siyasi sifarişi görmək mümkündür".\nƏ.Nuriyev deyib ki, exit-poll keçirmək çox böyük peşəkarlıq tələb edən məsələdir. Onun sözlərinə görə, bu tədqiqat üçün zəruri resurslar lazımdır: "Əgər biz qeyd etdiyim resurslara nail ola bilsək, zəruri imkanlar əldə olunsa, bu proseslərdə iştirak etmək barədə düşünürük. Yox, əgər problemlər olarsa, prosesə aktiv şəkildə qoşula bilməyəcəyik".\n"İlk exit-pollu biz keçirmişik"\nAzərbaycanda Vətəndaş Cəmiyyətinin İnkişafına Yardım Assosiasiyası (AVCİYA) Seçki Qərargahının rəhbəri Məhərrəm Zülfüqarlı bildirib ki, təmsil etdiyi təşkilat 2004-cü ildən indiyədək Azərbaycanda keçirilən seçkilərin və referendumun monitorinqini aparıb. Onun sözlərinə görə, hətta ilk dəfə Azərbaycanda exit-poll tədqiqatını AVCİYA keçirib: "Bu il keçiriləcək parlament seçkiləri ilə bağlı məlumatı iyun ayından yaymağa başlayacağıq. Əvvəlki illərdə seçki kampaniyasının müddəti uzun idi və sonradan bu, 23 günə endirildi. Bununla bərabər namizədlərin qeydiyyata alınması və imza toplanmasının müddəti qısaldıldı. Yəni, əvvəlki illərə nisbətən bu dəfə biz də öz işimizi daha yığcam görməyi düşünürük. May ayının axırı, iyun ayının əvvəli seçki qərargahı öz iş qrafikini müəyyən edəcək".\nM.Zülfüqarlı bildirib ki, ötən illərdə olduğu kimi seçkiləri müşahidə eləmək və seçici fəallığının artırılması istiqamətində işlər görüləcək: "Regionlarda seminarlar keçirərək seçici fəallığının artırılmasına dəstək veririk. Həmçinin müşahidəçilər üçün treninqlər keçiririk. Bizə həmin müşahidənin nəticələrinə uyğun olaraq seçkiyə münasibət bildiririk. Eyni zamanda, bir neçə mərhələdə monitorinqlər həyata keçiririk".\nBeynəlxalq Münasibətlərin Araşdırılması Mərkəzinin sədri Rufiz Qonaqov bildirib ki, parlament seçkilərinə hələ müəyyən müddət var. Onun sözlərinə görə, təşkilat olaraq parlament seçkilərində hansı formada iştirak etməklə bağlı daxildə müzakirələr aparılır: "Hələ addımlarımız dəqiqləşməyib. Amma monitorinqlər də ola bilər, exit-poll da keçirilməsi mümkündür. Eyni zamanda parlamentdə hər hansı namizədlə iştirak da ola bilər. Bu ayın sonu və gələn ayın əvvəllərinə müzakirələr zamanı fikrimizi qətiləşdirəcəyik və mediaya açıqlama verəcəyik".\n"Konfranslar, treninqlər keçirəcəyik"\nMilli QHT Forumunun prezidenti Rauf Zeyni qeyd edib ki, rəhbərlik etdiyi qurum bu seçkilərdə də seçki maarifçiliyi istiqamətində fəaliyyət göstərəcək. Onun sözlərinə görə, həmçinin seçici fəallığı istiqamətində təbliğatı gücləndirmək və müxtəlif konfranslar, treninqlər keçirməklə seçkilərin demokratik mühitdə keçirilməsinə dəstək olacaq: "Bu işdə də forum öz üzərinə düşən lazımi işləri yerinə yetirəcək. Ümumiyyətlə, forum keçirəcəyi tədbirlər və ya işlər barədə müəyyən proqram hazırlayır və bu proqrama uyğun işlər görülür. Amma seçkidən öncə qondarma erməni soyqırımı iddialarına qarşı tədbirlərimiz var və bu istiqamətdə fəaliyyət göstəririk. Seçki ilə bağlı işlər də nəzərdə tutulub”.


Yaponiya arxeoloqları Damcılı düşərgəsində tədqiqat aparır\nYaponiya arxeoloqları Damcılı düşərgəsində tədqiqat aparır Mədəniyyət\n2 Avqust 2019 14:45\nBu ilin iyunundan Qazax şəhərindən 20 kilometr şimal-qərbində, Daş Salahlı kəndindən təxminən 3 kilometr qərbdə Avey dağın şərq ətəyində yerləşən Damcılı düşərgəsində Azərbaycan-Yaponiya beynəlxalq arxeoloji ekspedisiyası tərəfindən aparılan tədqiqatların dördüncü mövsümü başlanıb.\nAMEA-nın Arxeologiya və Etnoqrafiya İnstitutundan bildirilib ki, tədqiqatlar 2015–ci ildə bu elm müəssisəsi, Mədəniyyət Nazirliyi və Tokio Universiteti arasında bağlanmış memoranduma əsasən aparılır. Tədqiqatların məqsədi Cənubi Qafqazda, əsasən də Azərbaycan ərazisində Neolitdən (Yeni Daş dövründən) əvvəlki dövrlərdə (Mezolitdə və Paleolitdə) Orta Kür hövzəsində ovçu-yığıcıların sosial-iqtisadi həyatı, Ön Asiya ilə genetik bağlı olan Neolit cəmiyyətləri ilə yerli Mezolit cəmiyyətləri arasında olan mümkün münasibətlər haqqında dərin məlumat əldə etməkdir.\n2016-2018–ci illərdə Azərbaycan-Yaponiya beynəlxalq arxeoloji ekspedisiyasının Damcılı mağarasında apardığı qazıntılar nəticəsində Orta Paleolitdən başlayaraq altı mədəni təbəqə aşkar olunub. Hazırda əvvəlki qazıntı sahəsinin genişləndirilməsi altıncı təbəqədə və daha alt hissədə tədqiqatları davam etdirməyə imkan verəcək. “Avey” Dövlət Tarix-Mədəniyyət Qoruğunun direktoru Səadət Əliyevanın və Qoruq əməkdaşlarının yaxından iştirakı ilə aparılan tədqiqatlarda Yaponiya tərəfini Tokio Universitetinin professoru Yoşihiro Nişiakinin rəhbərlik etdiyi yapon arxeoloqları və arxeometrik tədqiqat mütəxəssisləri iştirak edirlər. Kazuya Şimoqama (Qədim Şərq Muzeyi, Tokio), Çia Akaşi (Tokio Universiteti, Universitet Muzeyi), Fumika İkeyama (Tokio Universiteti, Universitet Muzeyi), Kaoru Bakuhan (Tokio Unversiteti), Masato Hirose (Təbiət və Elm Milli Muzeyi, Tokio), Yoşiki Miyata (Kanazava Universiteti), Akiko Horiuçi (Beynəlxalq Xristian Universiteti, Tokio) təmsil olunurlar. Azərbaycan tərəfini dosent Mansur Mansurovun rəhbərlik etdiyi arxeoloji missiya - dosent Azad Zeynalov, elmi işçilər Yaqub Məmmədov, Ülviyyə Heydərova və Əjdər Babazadə təmsil edirlər.\nQeyd edək ki, 1953-cü ildə arxeoloqlar Sergey Zamyatnin və Məmmədəli Hüseynov tərəfindən Damcılı mağarasında ibtidai icma dövrü düşərgəsi aşkar olunub. 1956-1957-ci illərdə Məmmədəli Hüseynovun rəhbərliyi altında Paleolit arxeoloji ekspedisiya zamanı mağarada ibtidai insanların hazırladığı yeddi minə qədər daş məmulatı və ovlanmış heyvanların iki mindən çox qalıqları tapılıb. Damcılı mağara düşərgəsindən aşkar olunan daş məmulatların texniki və tipoloji xüsusiyyətlərinə görə Məmmədəli Hüseynov onları Orta və Üst Paleolit, Mezolit və Neolit dövrlərinə aid edib.


Baktelecom — Baktelecom yenidənqurma işlərini davam etdirir\nBaktelecom yenidənqurma işlərini davam etdirir\nBakı Telefon Rabitəsi İstehsalat Birliyi ötən ilin iyul ayından istifadəyə verdiyi Çağrı Mərkəzinin xidmət səviyyəsinin yüksəldilməsi ilə bağlı işləri davam etdirir. Proqram təminatı daim yenilənir, sual-cavab bazasının idarə olunması, dəyərləndirmə sistemi və göstərilən xidmətlərin icra müddəti nəzarətdə saxlanılır. Bakı ərazisində xidmət alan abunəçilərə vahid mərkəzdən bütün xidmətlərlə bağlı məlumat almaq imkanı verən Çağrı Mərkəzi ilə əlaqə yaratmaq üçün istifadəçilərin 155 qısa nömrəsini yığması kifayətdir. Gün ərzində 1500-dən yuxarı sorğu qəbul edən mərkəzdə müraciətlər operativ emal olunaraq birbaşa müvafiq struktur bölmələrinə yönləndirilir.\nŞəbəkə Əməliyyat Sistemi – NOC\nBakı Telefon Rabitəsi İstehsalat Birliyi paytaxt əhalisinin genişzolaqlı xidmətlərlə təminatını nəzərdə tutan “Evədək internet” (Fiber to the home – FTTH) layihəsinin icrasını da davam etdirir.\nHazırda layihə çərçivəsində BTRİB tərəfindən Bakı şəhəri Heydər Əliyev prospektində yerləşən 4 binada multimedia (İPTV, internet, telefoniya) xidmətlərinin tətbiqi uğurla həyata keçirilir. Bundan başqa, bir neçə Avtomat Telefon Stansiyasının (ATS) da yeni texnologiya ilə təminatı layihəsi hazırlanıb və yaxın günlərdə tətbiqinə başlanılacaq.\nLayihə gələcəkdə istismara verilmiş bütün yaşayış binalarını əhatə edəcək.


Sabirabadda 14 yaşlı yeniyetmənin meyiti Kür çayından çıxarıldı - son xeberler\nKür çayının Sabirabad rayonu, Bulduq kəndi ərazisindən keçən hissəsində 2006-cı il təvəllüdlü Məmmədli Emil Fərzi oğlunun axtarışları başa çatıb.\nBu barədə Sonxeber.az-a Fövqəladə Hallar Nazirliyinin (FHN) Mətbuat Xidmətindən məlumat verilib.\nBildirilib ki, E.Məmmədlinin meyiti Kiçikhəcmli Gəmilərə Nəzarət və Sularda Xilasetmə Dövlət Xidmətinin dalğıc-axtarış qrupu tərəfindən tapılaraq çaydan çıxarılıb və aidiyyəti üzrə təhvil verilib.\nHadisə Baxılıb: 1088 Tarix: 19 iyun 2020\nQubada iki yük maşını toqquşdu: Ölən və yaralananlar var\nQuba rayonunda iki yük maşını toqquşub.. . Trend-in məlumatına görə, hadisə rayonun Susay kəndində baş verib.. . Aydəmirov Samir Nadir oğlu idarə etdiyi "Tatra" markalı yük avtomobilini geriyə hərəkət etdirərkən arxa tərəfdə dayanan İmanov Səxavət Məmmədağa oğlunun idarə etdiyi "Tatra"\nKür çayında batanların meyitləri tapıldı - YENİLƏNİB\nKür çayının Tovuz rayonundan keçən hissəsində batan iki nəfərin meyiti tapılıb.. . Oxu.Az xəbər verir ki, 1986-cı il təvəllüdlü İsmayılov Abbas Hüseyn oğlu və 1974-cü il təvəllüdlü Həsənov Namiq Əli oğlunun meyitləri Kiçikhəcmli Gəmilərə Nəzarət və Sularda Xilasetmə Dövlət Xidmətinin dalğıc-axtarış qrup\nAzərbaycanda döyülərək qarət olunan şəxsi iki saat sonra maşın vuraraq öldürüb - TƏFƏRRÜAT\nHacıqabul polisi beş ay əvvəl törədilmiş cinayətin üstünü açıb.. . APA-nın məlumatına görə, 28 yanvar 2020-ci il tarixində gecə saat 1:00 radələrində Bakı-Qazax yolunun Qarasu kəndindən keçən hissəsində Ağdam rayon sakini, 1982-ci il təvəllüdlü Kərimov Adil Şəmil oğlu ayaqyolunda döyülərək, üzərind\nBakının Qaradağ rayonunda ölümlə nəticələnə yol-nəqliyyat hadisəsi baş verib.. . Sonxeber.az Teleqraf.com-a istinadən xəbər verir ki, rayonun Lökbatan qəsəbəsi ərazisində Bakı şəhər sakini Bəhrəm Rzayevin idarə etdiyi "BMW" və Cəbrayıl rayon sakini S.Kərimzadənin idarə etdiyi "Renault"


"AccessBank"da mənə gözün üstündə qaşın var deyən yoxdur- Cəbhə bölgəsindən reportaj/Foto ABC.AZ\n"AccessBank"da mənə gözün üstündə qaşın var deyən yoxdur- Cəbhə bölgəsindən reportaj/Foto\n23 iyul, Fineko/abc.az. Bir bank üçün müştəridən dəyərli kim və ya nə ola bilər? Zənnimizcə, heçkim və heçnə! Bank onların uğuruna öz uğuru kimi sevinir. Açığı, belə uğurlu müştərilərimiz kifayət qədər çoxdur. Biz onlarla, onlar isə bizimlə birlikdə böyüyür. "AccessBank" olaraq qərara gəldik ki, müştərilərimizin uğur hekayələrini bölüşək.\nLayihəmizin ilk qəhrəmanı Bakıdan nə az, nə çox - düz 400 km aralıda,Tərtərin Qaynaq Qapanlı kəndində yaşayan Razim Abışovdur. Bilməyənlər üçün qeyd edək ki, bu kənd cəbhə bölgəsində yerləşir. Görüş təyin etmədən öncə Razim kişi mövzu ilə maraqlandı. Mövzunu öyrəndikdən sonar müştərimiz qısa cavab verdi: "Bala, mənim qapım "AccessBank"ın uşaqlarının üzünə hər zaman açıqdır!"\nAçığı, mən bu insanla tanış deyiləm, amma ilk dəqiqədən o artıq qəlbimi fəth etmişdi. Etiraf edimki, söhbət onun "AccessBank"ın ünvanına səsləndirdiyi tərifdən getmir. Əlqərəz, Razim kişi ilə görüşün yerini və vaxtını razılaşdırdıq. Öz dili ilə desək, o, sutkanın 24 saatını iş başında olur.\nİki gün sonar mən artıq Tərtərdə idim. Təbiiki, qəhrəmanımı tapmaq üçün yerli camaatdan onu soraqlaşdım. Sən demə, Razim kişi burada ən məşhur şəxslərdən biri imiş.\nÇox keçmirki,mən artıq onu şəxsən tanımaq imkanı tapdım. Qarşımda əli qabar bağlamış adi bir kənd kişisi dayanmışdı. Niyəsə dərhal anladımki, bu adi kənd kişisi qayda-qanunu sevən və işini bilən adamdır.\nElə evin girişində qeyri-ixtiyari söhbətə başladıq:\n- Maşallah, sizi tanımayan yoxdur...\n- (Təvazökar şəkildə gülərək) Kənd yerində hamı bir-birini tanıyır…\n- Özünü tanıtdırmaq da hər adamın işi deyil axı.\n- Orası elədir. Mehriban ailəyik, bəlkə də ona görədir.\nArdınca həmsöhbətim layihənin ilk qəhrəmanı kimi niyə məhz onun seçildiyini soruşdu. Cavab sadədir: müştərimiz 10 ildən artıqdırki, "AccessBank" ilə əməkdaşlıq edir və ən nümunəvi müştərilərimizdən biridir. Onun bu cavaba reaksiyası da maraqlı idi:\n- Öz aramızdı, 10 il bundan öncə hansı banka getdimsə, mənə heç 1000 manat kredit verən olmadı. O vaxt ancaq "AccessBank" 2000 manat kredit verdi. Sizin əməkdaşlar dediki, işlər yolunda getsə, əlavə kredit də verə bilərik. O gündən sizing bankla işləyirəm.\n- 2000 manatla başladınız bu işə?\n- Hə, bala.İki dənə inək aldım və gətirib bağladım tövləyə. Şükür ki, işlər yolunda getdi və heyvanın sayı başladı artmağa. Sonra yenə "AccessBank"dan kredit götürdüm və tövləni böyütdüm. İndi 50 baş dana, 100 baş qoyunum var. Nəyim varsa, nə əldə etmişəmsə, "AccessBank"ın hesabınadır.\n- Məncə sizing uğurunuz da əsas pay sahibi elə özünüzsünüz. Kredit götürüb, o pulu işlədə bilməyənlər də az deyil axı…\n- Mən uşaqlarıma həmişə bu sözü demişəm: bankın pulunu sağa-sola xərcləməkolmaz! Xərclədinsə, evin yıxıldı. Pul pul gətirməlidir. Bunu qoyaq bir kənara, bizim ən böyüküstünlüyümüz odurki, ailəmiz yumruq kimidir. Üç oğlum var, gecə-gündüz işləyirlər, mənə kömək edirlər. Hərbir sahədə belədir: işləyənə çörək var!\nRazim kişi özünü nümunəvi müştəri sayır. Deyirki, hər ay üzrə kredit ödənişlərini vaxtından öncə həyata keçirir və bu 10 ildən artıq davam edən ənənəyə çevrilib. Müştərimiz aylıq kredit borcunu ödəmək üçün Tərtərdən Bərdəyə, yəni filiala gedənləri də anlamır: "Mənim işlətdiyim telefona bax, bala. Elə ona baxanda bilinirki, mən yeni texnologiyadan uzağam. Amma bilirəm ki, yaxındakı marketlərdəki terminallardan ödəniş etmək olur. Tərtərdən Bərdəyə ödəniş üçün gedənləri görəndə əsəbləşirəm. Ay rəhmətliyin oğlu, kreditin yarısı qədər pulu benzinə xərcləyirsən axı!"\nFilialımızın müştəriyə olan münasibəti ilə də maraqlandım. Cavab olduqca qısa və lakonik idi: "Bu bankda mənə gözün üstündə qaşın var deyən yoxdur!"\nMüştərimiz deyir ki, "Bərdə" filialının əməkdaşları ara-sıra onu ziyarət edərək monitorinq həyata keçirirlər. Razim bəy bunun üstünlüklərindən də danışdı: "Mənə bir gün bir nəfər gəlib dediki, Razim, mal-qaradan 10-15 dənəsini ver mənə, bankdan kredit götürüm, sonar heyvanları qaytararam. Razılaşmadım! İzah etdimki, evi tikilmiş, bank işçiləri uşaq deyil, gəlib qəfildən yoxlayanda nə deyəcək sən?!"\nZəhmətkeş deyirki, kənd təsərrüfatı sahəsinə sırf biznes kimi baxmaq doğru deyil: "Mən torpağa bağlı adamam. Heyvanlarıma baxmaq sanki mənim ömrümü uzadır. Onların hər birinə fərdi qayda da yanaşıram, çünki heç bir canlı eyni ola bilməz. Onlar da canlıdır və hər şeyi hiss edir: sən ona sevgi ilə yanaşsan, bəhrəsini görəcəksən; sevməsən, nəticə yaxşı olmayacaq. Bilirsiniz ki, bizim zonanın bərəkətli torpağı var. Bu amil də vacibdir, amma sən işini sevə-sevə görməsən, ona ürəyini qoymasan torpaq sənə kömək etməyəcək. Bu işə başlayandan hər gün yeni bir şey öyrənirəm. Hətta baytarlığı da öyrənmişəm. Öz aramızdır, sənin malına səndən yaxşı kim can yandıra bilərki?!"\nKəndlilər artıq indidən qışa hazırlıq işlərini də bitiriblər: "Çoxu elə bilirki, mal-qaranı alıb, tövləyə bağlayırsan, qabağına ot, yem və su qoyursan, bununla da iş bitdi. Elə deyil! Mən günümün əksər hissəsini heyvanlara həsr edirəm. Otun da, yemin də ən yaxşısını alıram. Su təchizatı da avtomatlaşdırılıb. Bu heyvanlar xüsusi rejimlə qidalanır və su içir. Rejimdən kənara çıxmaq olmaz - bu, əsas şərtlərdən biridir".\nAçığı, müştərimizlə söhbət etmək olduqca maraqlı idi və bu söhbətlərin bitməsini istəmirsən. Vidalaşmaq vaxtı çatanda isə qəhrəmanımın gələcək planları ilə maraqlandım. Dedi ki, yaxın gələcəkdə yeni tövlənin tikintisini planlaşdırır: "Onun üçün də sizdən kredit götürəcəm. "Bərdə" filialının uşaqlarına deyinki, nəzərə alsınlar".\nRazim kişiyə elə onun öz sözləri ilə cavab verdim: "Onsuz sizə "AccessBank"da gözün üstündə qaşın var deyən yoxdur. Hər bir müştəri kimi,sizing də üzünüzə qapımız hər zaman açıqdır!"


Elektron siqaret yeniyetmələr üçün təhkükəlidirmi? Bu suala çalışaq bu məqalədə araşdlraq. Elektron siqaret yeniyetmələr üçün təhkükəlidir. Tədqiqatçılar deyir ki, tərkibindəki nikotin onu daha çox zərərli edir\nSEATTLE - şirin pambıq, meyvə, qarğıdalı və krem dadı ilə sağollaşmalıyıq. Yeniyetmələr arasında elektron siqaret istifadəsinin artmasına səbəb ola bilən bu cazibədar dadlar ABŞ-da günü-gündən çoxalır. ABŞ tütün və mentoldan başqa dadlandırıcı mayeləri ötən ay qadağan etdi. Bu mayeləri istehsal edən şirkətlər ABŞ-ın Qida və Dərman İdarəsinin verdiyi bu qanuna tabe olmalıdır.\nAncaq elektron siqaretlər hələ də çox cəlbedici və asılılıq yaradan bir dad təklif edir: nikotin. Tədqiqatçılar bu maddənin beyinə uzun müddətli təsirini öyrənməyə başlayıblar.\nCümə günü Elm jurnalını dərc edən AAAS-ın illik toplantısında Yale Universitetinin nevrologiya mütəxəssisi Marina Picciotto ilk araşdırmalarını izah etdi. "Elektron siqaretlər son on ildə daha böyük tendensiya qazandığına görə, elektron siqaret mayelərinin və ya içindəki nikotinin uzun müddətli istifadəsinin nəticələrinin necə olacağını hələ bilmirik" dedi. Ancaq bəzi ipucular tapmışıq.\nYetkin insanların təcrübəsinə əsasən siqaret çəkən zaman güclü nikotin asılılığı yarandığı aydındır. Bəzi elektron siqaret maye kartridjlərində bir qutu siqaret ilə eyni səviyyədə nikotin ola bilir. Picciotto dedi, "Nikotin istədiyiniz hissləri sizə verir və sizin onu daha çox istəməyinizə səbəb olur." Yeniyetmələr üçün elektron siqaret həzz hissi ilə əlaqələndirilə bilər və bu nikotini daha cəzbedici və daha arzuolunan hala gətirir. "Nikotin bizə mükafat kimi görünən hadisələrin təsir etmə gücünü artırır." Yeniyetmələr üçün bunlar sevdiyi musiqi parçasını dinləmək və ya cinsi təcrübə ola bilər - bu fakt nikotin və zövq arasındakı əlaqəni möhkəmləndirir.\nİndiyə qədər Picciotto nikotinin siçanların beyninə uzunmüddətli təsirini araşdırmışdır. Bu araşdırma nikotinə məruz qalan yeniyetmələrdəki kimi siçanların da beyin hüceyrələrində struktur dəyişikliklərinin olduğunu, məlumatların beyinə göndərilmə prosesini dəyişdirdiyini göstərdi. Nikotinə məruz qalan bu siçanlar stresə qarşı daha həssas oldular və digər siçanları qıcıqlandırmayan hallara çox həssas reaksiya verdilər. Məsələn, ayağına zəif elektrik şoku verilən siçanlar reaksiya göstərdilər, halbuki digər siçanlar şok olduqlarını belə bildirmirdilər. İnsanlar üzərində olan araşdırmada da Picciotto oxşar davranışları müşahidə etdi, doğuşdan əvvəl nikotinə məruz qalan uşaqlar stresə qarşı həddindən artıq emosional reaksiya verirlər.\nPicciotto bu tapıntılarla nikotinə məruz qalan gənclərin beynində sonrakı dövrlərdə davranışa mənfi təsir göstərən struktur dəyişikliklərinin ola biləcəyini göstərdi. Həmçinin o, qeyd etdi ki, yetkin insanlarda nikotin təsirindən yaranan davranış problemlərini anlamaq üçün daha çox araşdırma tələb olunur.\nNikotin elektron siqaret mayelərindəki yeganə zərərli maddə deyil. ABŞ Xəstəliklərə Nəzarət və Qarşısının Alınması Mərkəzi tərəfindən qeydə alınmış 64 elektron siqaret ilə əlaqəli ölüm və demək olar ki, 3000 elektron siqaret ilə əlaqədar xəstəxanaya yerləşdirmə hallarının çoxu, E vitaminin kimyəvi bir formasını istifadə edən, xüsusi hazırlanmış və qanunsuz olaraq yayılmış elektron siqaret mayeləri ilə əlaqədardır. E vitamini doymuş yağlardan ibarətdir və Picciotto yağların ağciyərlərə zərər olduğunu bildirir. Bu, elektron siqaret istifadə edən insanları xəstəxanaya getməyə məcbur edən ağciyər xəstəliklərinin səbəbini izah edir. Lakin satılan mayelərdə də Picciotonun dediyinə əsasən ağciyərlərə üçün uyğun olmayan polietilen glikol kimi maddələr var. "Elektron siqaretin mayesinin tərkibi çox vacibdir."\nPicciottoelektron siqaret istehsal edən şirkətlərdən maddələrin tam siyahısını və bu maddələrin faizlərini bütün qablaşdırmalara daxil etmələrini tələb edir. " Biz supermarketdə aldığımız bütün yeməklərin etiketli olduğunu bilirik. Niyə biz elekton siqaretin mayesindəki hər tərkib hissəsinin etiketlənməsini tələb etməyək?"\nO, nikotin asılılığının yeniyetmələrə necə təsir etdiyini də nəzərə alaraq elekton siqaret riskini aydın şəkildə göstərəcək ictimai səhiyyə kampaniyalarını dəstəkləyir. Picciotto yetkin siqaret çəkənlər üçün elektron siqaretə keçməyin faydalı ola biləcəyini etiraf edir. Ancaq elektron siqaret istifadə edən heç kim, xüsusən də yeniyetmələr, "zərərsiz buxarla nəfəs aldıqlarına" inanmamalıdır.\n186 Tibb 08.03.2020


Prezidentlər özləri ilə pul gəzdirirmi? - Araşdırma\n“Ucnoqta.az” xəbər verir ki, ABŞ-da prezident Barak Obamanın kredit kartı restoranda təsdiqdən keçməyəndən sonra bir çoxu sual edib: ABŞ dövlət başçıları öz pullarından tez-tez istifadə edirlərmi?\nBBC bu sualın cavabını araşdırıb. Çoxu deyir ki, kraliça II Yelizaveta özü ilə pul gəzdirmir. Görünür, onun amerikalı həmkarı da öz portmanatından o qədər istifadə etmir.\nBarak Obama demişdi ki, ötən ay o, Nyu-Yorkdakı restoranda hesabı ödəməyə cəhd edəndə bankın təhlükəsizlik sistemi bunu şübhəli hesab edərək ödənişi təsdiq etməyib.\n"Görünür ki, mən ondan kifayət qədər istifadə etmirəm" - deyə Obama bildirib.\nPrezident olarkən Bill Klinton da bu cür problemlə üzləşmişdi.\n1995-ci ildə "Amerika prezidenti" filmində baş rolda olan Maykl Duqlas gül almaq istəyir, amma ona deyirlər ki, onun kartları "digər şəxsi əşyalarla birlikdə anbarda saxlanılır".\nReal həyatda Ağ Evdə yaşayanlar üçün də vəziyyət belədir.\nBoston Universitetindən tarixçi Tomas Ualen deyir: "Onlara hər şey verilir - onlara pul heç lazım deyil". Lazım gəldikdə onu həmişə müşayiət edən Gizli Xidmət agentləri ona borc verə bilərlər. John F Kennedy "hətta prezident olmazdan əvvəl də heç vaxt pul gəzdirmirdi. Onun dostları sadəcə onunla oturub-durmağın imtiyazına görə hər şeyin pulunu ödəyirdilər", Whalen deyir.\nDigərləri daha əliaçıq olublar. 1992-ci ildə muzeydən oğurlanan George Washington-a məxsus portmanatda 1776-cı ildən 2/3 dollar banknotu və 1779-cu ildən $1 banknotu var idi. Abraham Lincoln öldürülən gün onun üstündə $5 banknotu var idi. 1984-cü ildə çəkilən fotolarda görmək olar ki, Ronal Reagan McDonalds restoranında $2.46-lıq Big Mac üçün $20 banknotu vermişdi. Ondan sonra prezident olan George HW Bush prezidentlə danışdığına inanmayan səkkiz yaşlı qıza bunu sübut etmək üçün öz kredit kartını göstərmişdi. 14 il bundan sonra isə onun oğlu George W Bush jurnalistə demişdi ki, cibində dəsmaldan başqa heç nə yoxdur.\nİllik maaşı $400 000 olan (314 000 AZN) Prezident Barak Obama hər il əlavə $50 000 xərclik pulundan istifadə edə bilər. Onun bir neçə dəfə yemək üçün pul verməsi lentə alınıb. İyulda o, Texasdakı restoranda $300-dən çox olan hesabı kredit kartı ilə ödəyib (o, növbədə durmalı olmadı). Amma yaxşı ki, Nyu Yorkda ötən həftə onun kredit kartı işləməyəndə onun yoldaşı Michelle yanında idi və hesabı ödədi.\nXəbəri BBC Magazine Monitor hazırlayıb.\n20 Oktyabr 2014 [17:21]


Bir neçə gün Romada nə görmək üçün?\nBütün şəhər iki və ya üç gün müəyyən əgər Romada nə görmək üçün? Bu təəccüblü deyil, əbədi City adlanır - bütün sonra, arxeoloqlar görə 29 əsr təxmin! Amma eyni zamanda, bu da İtaliya bütün paytaxtı, həm də şəhər Jungle kiçik dövlət Vatikan (Europe yalnız theocracy) gizlədir. Bundan əlavə, mühüm sənaye mərkəzidir. Tiber hər iki sahilində yeddi təpələri üzərində sprawling böyük metropolis məğlub bir şey var!\nBu yaz (aprel-may) və ya payız (oktyabr-noyabr) Roma səfər etmək üçün ən yaxşı. Turistlər dəfə düşən qiymətlərlə az olur, və siz heç bir problem olmadan memarlıq sevimli abidələri bir şəkil bilər. şəhər və onun əsas turistik layout bir fikir almaq üçün, bir avtobus turu ilə doğulduğu Remulos və Roma aşkar başlamaq üçün yaxşı deyil. şəhər servis mərtəbəli avtobus «off hop hop». bilet bir gün üçün etibarlıdır - onların üstünlüyü siz maraqlı yerə getmək, və sonra başqa bir avtobus torpaq və marşrutu boyunca daha izləmək hüququ var.\nSiz müxtəlif avtobus marşrutları seçə bilərsiniz - ilk xristianlar, imperiya, orta əsr, intibah Roma bəri şəhər. qədim abidələri nə axtarmaq üçün necə? Əlbəttə ki, Colosseum! Və Forum və Palatine haqqında unutmayın. Yeri gəlmişkən, şəhərin muzey bilet də əsrlər boyu inteqrasiya olunur. Siz abidəsini istinad üç bir bilet almaq və sıralarında duran zaman saxlaya bilərsiniz. Apart məbədlər və zəfər tağları, Panteon və Rafael məzarını, həmçinin Forumu yaxın Constantine və Maxentius Basilica ziyarət. ziyarət etməyin Caracalla Hamam, bir bağışlanmaz səhv - həmçinin imperatorları Tiberiya, Flavia və Augustine saraylarını.\nikinci gün xristian Roma həsr edə bilərsiniz. Yenə biz tarixi bir iş başlamaq idi: ". St Peter vicar" iman təqib ilk şəhid olan sığınacaq ilə, Vatikan təpə, burada müasir hökm sürür katakombalarının olan Siz St Peter məşhur Cathedral günbəz olan qürub seyr gün başa bilər. Christian Rome nə görmək üçün? : Kilsə ən əsas qaçırmayın Sistine Chapel, Santa Maria Maggiore, Basilica Ioanna Lateranskogo, San Joannie Battista, San Vincenzo-e Anastasio kilsəsi və Castel Sant'Angelo katedral.\nüçüncü gün siz yavaş-yavaş şəhərin əsas küçə və meydanların vasitəsilə cövlan bilər. şəhərin memarlıq abidələrinin Romada nə görmək üçün? H Piazza Navona, Misir Pharaohs obelisk zaman achnite ekskursiya. Nearby saray Panfininin dayanır. Plaza de España istiqamətində hərəkət. Orada bir gəmi ilə təvazökar bulaqdan, kilsə Trinita dei Monti girişində qarşı abutting Skalyanta di Spagna (İspaniya Ladder) qədər yüksəlir. Yaxınlığında Piazza di Spagna, məşhur Trevi Fountain və Poli Palace. burada yenə geri gəlmək, köhnə fəvvarə bir sikkə atmaq unutmayın!\nƏgər vaxt varsa, şəhər bir tur edə bilər. Roma və ətraf ərazidə nə görmək üçün? D'Este və Hadrian - YUNESKO-nun siyahısına daxil edilir villa, biri. beers Corso Nazionale del Tritone - Eternal City üçün tam giriş əsas alış-veriş damarların gəzinti ola bilər. muzeylərdən Borghese Gallery və papal Pinakothek onların planları daxil edilməlidir.\nPlanetarium, Sankt-Peterburq: ümumi, xüsusiyyətləri və təhlil\nŞəhər əhalisi - orta əsr şəhərlərində ticarət mühərrik\nLaptop yandırmaq deyil, nə hərəkət etmək?


09-10-2019 / 18:33\nXeberler.az bildirir ki, AZAL-dan verilən məlumata görə, müqavilə bu gün Bakıda AZAL prezidenti Cahangir Əsgərov və “Ehang Intelligent Equipment” şirkətinin prezidenti Huaji Hu tərəfindən imzalanıb.\nMərkəzin prioritet vəzifəsi dronların aerodromun ərazisinə icazəsiz daxil olmasının qarşısını almaqdır, çünki dronların nisbətən aşağı hündürlükdə uçması və hətta uçuş-enmə zolağının ərazisinə daxil ola bilməsi təhlükə yarada bilər. Mülki təyyarələrin PUA-lar ilə toqquşmasının qarşısını almaq üçün ilk dəfə olaraq yeni mərkəz Azərbaycanın hava hərəkətinə nəzarət sistemi ilə birləşdiriləcək.\nMərkəz həmçinin aerodromların dizaynında və aeronaviqasiya xəritələrinin hazırlanması zamanı vacib olan 3D xəritəçəkmə və relyefin skan edilməsi funksiyalarına malikdir. Komanda mərkəzinin veb əlavəsində lazım olduğu təqdirdə PUA-ların və onların pilotlarının qeydiyyatı, sertifikasiya sənədləri və uçuşların həyata keçirilməsinə icazə verilməsi barədə məlumatlar yer alacaq.


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n Bizimxeber.az-ın yazdıqları təsdiqləndi – “Adam içində” verlişi bağlandı\n11 May 2015 / 18:14 / Baxış sayı: 5 Elgizin “Adam içində” verilişi bağlandı\nAparıcı Elgiz Əkbərin “Adam içində” verilişi yayımını dayandırıb. Lent.az-ın axşam.az-a istinadən xəbərinə görə, onun yerinə “Sən tək deyilsən” verilişi efirə gedir. Proqramın aparıcıları Xoşqədəm Hidayətqızı və Elgiz Əkbərdir. İlk buraxılışı bu gün efirə gedən proqramda E.Əkbər bunları deyib: “Ab-havamız, studiyamız dəyişib. Amma bu o demək deyil ki, biz işimizi dəyişmişik.\nHəmişə olduğu kimi bizə müraciət edən insanların yanındayıq. Əlimizdən gələn qədər sizlərə kömək edəcəyik. Sizlərin yanında olacağıq. Tamaşaçılar hər zaman 16:20-dən 19:00-a kimi Elgiz Əkbəri görməyi adət edib. Bu gündən etibarən mən bu müqəddəs səhnəni Xoşqədəm Hidayətqızı ilə bölüşəcəm”.\nX.Hidayətqızı E.Əkbərlə bağlı fikirlərini bölüşüb: “Mənə ruh verən tamaşaçılarım qarşısında baş əyirəm. Oxucularım hər zaman Elgizlə bağlı müsbət rəylərimi oxuyub. Baxmayaraq ki, biz ayrı-ayrı kanallarda işləyirdik, o, bəzi insanları mənim verilişimə yönləndirirdi. Öz sözünü demiş jurnalistlərdəndir. “Axtarıram səni” və “Adam içində” verilişindəki yarımçıq qalan taleləri “Sən tək deyilsən”lə davam edəcəyik”.\nQeyd edək ki, X.Hidayətqızının aparıcılığı ilə yayımlanan “Axtarıram səni” verilişi də həftənin bazar günü yayımına davam edəcək.


Vəhşilər kəndlərə dadanıb, yetkililər "adi haldır" deyirlər\n01:31 20 Yanvar 2021\n"Qonşunuz Məmməd, Əhməd deyil, ayı, canavar, tülküdür, ehtiyatlı olun"\n16:06 20.09.2019 (Yenilənib 16:11 20.09.2019) Qısa URL\nTikə-tikə kəndi böyüdüb meşənin daxilinə doğru gedirlər. Hamı istəyir, meşənin içində evi olsun, naxırı meşənin qırağında otlasın\nBAKI, 20 sentyabr — Sputnik. Son zamanlar vəhşi heyvanların kəndlərə hücumunun sayı artıb. Belə ki, bir müddət əvvəl Qubanın bir neçə kəndində və İsmayıllıda ayı hücumu qeydə alınıb.\nMütəxəssislər bunu heyvanların ac qalması, meşələrin insanlar tərəfindən zəbt edilməsi və quduzluq xəstəliyi ilə əlaqələndirsələr də, sakinlər meşə yanğınlarının da bu hadisələrdə böyük rolu olduğunu ehtimal edirlər.\nSputnik Azərbaycan vəhşi heyvanların kəndlərə hücumunun səbəblərini araşdırıb.\nEkoloq Jurnalistlər Birliyinin sədri Cəmşid Quliyev Sputnik Azərbaycan-a açıqlamasında bildirib ki, heyvanların kəndlərə hücumunun bir neçə səbəbi var: "Birinci səbəb qida çatışmazlığıdır. Əgər heyvanlar təbiətdə adətən qidalandıqları canlıları tapa bilmirlərsə, o zaman kəndlərə, kənd heyvanlarına hücum edirlər. Bunun səbəbkarı da insanlar özləridir. Çünki intensiv olaraq əti yeyilən heyvanları, quşları və digər heyvanları ovlayırlar. Bəzən bu heyvanları ovlamaq qadağan edilsə belə, insanlar qanunları pozaraq bu addımı atırlar. Bu isə yırtıcı heyvanların qida ehtiyatlarının azalması ilə nəticələnir".\nEkoloq qeyd edib ki, vəhşi heyvanların kəndlərə hücumu hər zaman olub. Amma son zamanlar bunun intensivləşməsinə səbəb, onun fikrincə, qanunsuz ov hallarının artmasıdır.\nC.Quliyev deyir ki, heyvanların kəndlərə hücumunun ikinci səbəbi quduzluq xəstəliyi ola bilər: "Buna görə də insanlar ehtiyatlı olmalıdırlar. Vəhşi heyvanların hücumuna məruz qalan şəxslər mütləq həkimə müraciət etməlidirlər. Onların qanı yoxlanılmalı, müəyyən tədbirlər görülməlidir".\nMəsələ ilə bağlı Sputnik Azərbaycan-a danışan Ekologiya və Təbii Sərvətlər Nazirliyinin Bioloji Müxtəlifliyin Qorunması və Xüsusi Mühafizə Olunan Təbiət Ərazilərinin İnkişafı Departamentinin direktoru Hikmət Əlizadə bildirib ki, belə halların qarşısını almaq üçün insanlar meşə ərazilərinin yoxlanılmamış hissələrinə getməməli, öz mal-qarasını ora buraxmamalıdırlar.\nH.Əlizadə də qeyd edir ki, Azərbaycanda bu kimi hadisələr nadir hal deyil. Onun fikrincə, vətəndaşlar şəhərsalma qaydalarına riayət etməlidirlər: "Məsələn, əvvəllər bir kənd 10 evdən ibarət idisə, bu gün orada 30 ev var. Tikə-tikə kəndi böyüdüb meşənin daxilinə doğru gedirlər. Hamı istəyir, meşənin içində evi olsun, naxırı meşənin qırağında otlasın. İnsanlar meyvə toplamağa, naxırı otarmağa gedəndə meşələrə üz tuturlar və bu zaman vəhşi heyvanların hücumuna məruz qalırlar".\nH.Əlizadə vurğulayıb ki, dünyada bu cür hallar xarakterikdir. Rumıniyada, Rusiyada, Slovakiyada bu il 100-dən çox ayı hücumunun qeydə alındığını əlavə edən Əlizadə son günlər baş verən ayı hücumunu adi hal kimi dəyərləndirib.\n"Bunun da qarşısını almaq üçün insanlar qaydalara riayət etməlidirlər. Meşəyə gedəndə yoxlanılmış əraziləri gəzmək lazımdır. Milli park ərazilərinə xüsusi turist marşrutları var. Çox nadir hallarda ayı, canavar insana hücum edir. Bu, yalnız ayı quduz olanda və çox uzun müddət ac qalanda baş verə bilər. Çox nadir hallarda ayı, canavar qəsəbəyə, kəndə girir", - o deyib.\nDepartament rəhbəri əlavə edib ki, meşəlik ərazidə yaşayan insanlar bilməlidirlər ki, onların qonşusu Məmməd, Əhməd deyil, ayı, canavar, tülküdür. Həmişə ehtiyatlı olmalıdırlar.\nYaman da var, yanan da var: Alov təkcə meşələri məhv etmir\nQaxda qadını çaqqal dişləyib\nBu gün yırtıcı heyvanlar şimal zonasının sakinlərinə qənim kəsiliblər


Azərbaycanda havanın temperaturu yüksələcək - Meteohəssas insanlara şad xəbər\nİyunun 5-də gözlənilən hava şəraiti açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Movqe.az-a verilən məlumata görə sabah Bakıda və Abşeron yarımadasında havanın əsasən yağmursuz olacağı gözləınilir. Yağmrusuz hava şəraiti üstünlük təşkil etsə də, günün birinci yarısında havanın arabir tutulacağı, yarımadanın bəzi yerlərində qısamüddətli yağış yağacağı gözlənilir. Səhər ayrı-ayrı yerlərdə zəif duman olacaq. Mülayim cənub küləyi əsəcək. Havanın temperaturunun Abşeron yarımadasında gecə 14-16, gündüz 21-26, Bakıda gecə 14-16, gündüz 23-25 dərəcə isti olacağı gözlənilir.\nAzərbaycanın rayonlarında isə iyunun 05-də bəzi yerlərdə şimşək çaxacağı, arabir yağış yağacağı gözlənilir. Ayrı-ayrı yerlərdə yağışın leysan xaraxterli olacağı ehtimalı var. Axşama doğru yağış tədricən kəsiləcək. Şərq küləyi əsəcək, gündüz arabir güclənəcək.


Azərbaycanda riskli vergi ödəyiciləri ilə bağlı yeni meyarlar təsdiqlənib. Həmin meyarlara əsasən iş adamları vergi xidməti ilə problem yaranmaması üçün anbar qalığını, ümumiyyətlə, anbarla bağlı əməliyyatları ciddi nəzarətdə saxlamalıdır.\nBundan sonra anbar qalığının mahiyyəti daha vacib məqama çevrilib. Bildiyimiz kimi Azərbaycan Respublikası Nazirlər Kabinetinin 2020-ci il 28 iyul tarixli 265 nömrəli qərarı ilə riskli vergi ödəyicisinin meyarları təsdiq edilmişdir. Bu meyarlar içərisində diqqət edilməli məqamdan biri də qərarın 3.1.2 maddəsidir.\nBu maddə aşağıdakı şəkildə verilmişdir:\nTutaq ki, vergi ödəyicisinin ayın əvvəlinə anbarında 50 kub taxta olub. Eyni zamanda vergi ödəyicisi ay ərzində xaricdən 100 kub taxta idxal etmişdir. Bundan əlavə ölkədaxili alış zamanı da 30 kub taxta alınmışdır. Vergi ödəyicisinin ay ərzində təqdim etdiyi e-qaimələrə və sənədləşməyə əsasən 200 kub taxta satışı həyata keçirdiyi məlum olmuşdur. Bu zaman artıq bu vergi ödəyicisi riskli vergi ödəyicisi hesab olunacaq.\nÇünki 50 kub ( anbar qalığı) +100 kub (idxal) + 30 kub (ölkədaxili alış)= 180 kub taxta. Satış 200 kub-180 kub = 20 kub.\nGöründüyü kimi vergi ödəyicisi 20 kub artıq satış göstərib. Bu o deməkdir ki, artıq bu vergi ödəyicisi anbarında olandan artıq həcmdə satış həyata keçirib və ya qeyri-rəsmi üsulla taxta əldə edib. Buna görə də bu hallarla qarşılaşmamaq üçün anbar uçotu dəqiq aparılmalıdır.


Mərkəzi Bank 1,3 milyard manatlıq pul nişanını məhv etdi – Tendensiya.com\nBaş səhifə / Sosial-iqtisadi / Mərkəzi Bank 1,3 milyard manatlıq pul nişanını məhv etdi\n2017-ci il ərzində Azərbaycan Mərkəzi Bankı çap şirkәtindәn 410 milyon 677 min manat mәblәğindә yeni pul nişanları tәhvil alıb.\nTendensiya.com AMB-nin yaydığı maliyyə hesabatına istinadən xəbər verir ki, bu, 2016-cı ildəkindən 43,54 dəfə çoxdur. Belə ki, 2016-cı ildə AMB 9 milyon 432 min manat məbləğində yeni pul nişanları tәhvil alıb.\nHesabat dövründə AMB 1 milyard 307 milyon 505 min manat mәblәğindә pul nişanlarını mәhv edib. Bu, 2016-cı ildəkindən 604,839 milyon manat çoxdur. Belə ki, 2016-cı ildə AMB 702,666 milyon manat məbləğində pul nişanlarını mәhv edib.\nƏvvəlki İlham Əliyev bu yolun tikintisinə 4,4 milyon ayırdı (SƏRƏNCAM)\nSonrakı Komitə sədri Əli Həsənovun qohumunu işdən çıxartdı


“Azərbaycanda vəziyyət heç də ürəkaçan deyil” » GundemXeber İnformasiya Portalı\nGundemxeber.az » Müsahibə » “Azərbaycanda vəziyyət heç də ürəkaçan deyil”\n“Azərbaycanda vəziyyət heç də ürəkaçan deyil”\nTarix: 5-06-2017, 22:14 Bölmə :Müsahibə Baxış: 168\n...Azərbaycanda korrupsiyaya uğramış məmur qrupu vardır ki, onlar gənclərə yönəlik siyasətin həyata keçirilməsinə hər vəchlə mane olurlar...\n“Korrupsiyaya Qarşı Mübarizədə Vətəndaş Təşəbbüsləri” İctimai Birliyinin sədr müavini Rüfət Qurbanlı işsizliyin yarada biləcəyi fəsadlardan “Gündəm Xəbər”ə danışdı.\n-Rüfət bəy, ölkədə məşğulluğun səviyyəsini necə dəyərləndirirsiniz?\n– İlk növbədə qeyd edək ki, təqribən iki il öncə dünyada neftin ucuzlaşması, o cümlədən Azərbaycan neftinin istehsalının azalması ölkəmizə gələn gəlirləri təbii olaraq azaltdı. Bu anda qeyri-neft sektorunun zəif inkişaf etməsiylə milli valyutamızın dəyərdən düşməsi baş verdi. Özəl sektorun zəif inkişaf etməsi bu sırada təbii olaraq işsizliyin artmasına səbəb oldu. Bu fikirdən yola çıxaraq demək olar ki, bu gün Azərbaycanda vəziyyət heç də ürəkaçan deyil. Eyni zamanda əvvəldən bazar münasibətlərinin inkişaf etməməsi, rəqabət mühitinin formalaşmaması, bazar standartlarına uyğun məhsulların istehsal edilməməsi işsizliyin daha da artmasına rəvac verdi. Eyni zamanda idxal olunan məhsullara nəzarət edən oliqarxların da maliyyə imkanlarının azalması onların tabeçiliyində olanların da işsiz qalmasını zəruri etdi.\nQeyd etdiyiniz kimi, əgər işsizlik varsa, Sizcə bu prosesdən daha çox kimlər əziyyət çəkir?\n– İşsizlik elə bir sosial böhrana səbəb olur ki, onun təsirindən cəmiyyətin bütün təbəqələri təsirlənir. Lakin xüsusi olaraq gəncləri fərqləndirmək lazımdır. Belə ki, gənclər cəmiyyətin hərəkətverici qüvvəsi olaraq təcrübəsiz, lakin enerjili olaraq qurub-yaratmağa, yaradıcılıq etməyə daha çox həvəsli olurlar. Bu mənada gənclərin onsuz da təcrübəsiz sosial qrup kimi məşğuliyyət tapması çətin olur. Bununla yanaşı cəmiyyətdə işsizlik, sahibkarlıq mühitinin zəif olması, biznes imkanlarının aşağı olması da gənclərə əlavə çətinliklər yaradır. Bütün bu deyilənlərə görə də gənclər cəmiyyətdə ən çox sıxıntıya məruz qala bilirlər. Bu səbəbdən hər bir dövlətdə gənclərə yönəlik hökumətlərin xüsusi siyasəti olur. Lakin, Azərbaycanda korrupsiyaya uğramış məmur qrupu vardır ki, onlar gənclərə yönəlik siyasətin həyata keçirilməsinə hər vəchlə mane olurlar.\nRüfət bəy, dediyiniz problemlər varsa gənclərimizi nə gözləyir?\n– Bu qeyd etdiklərimiz təəssüf ki, var. Bu halda gənclərin vəziyyəti olduqca çətindir. Belə durumda gənclər dini qruplara meyllənə bilər, eyni zamanda zərərli vərdişlərə aludə ola bilərlər. Bununla yanaşı digər gənclərin bir ümid yeri qalır: Xarici ölkələrə (Rusiya, Türkiyə, Ukrayna və s.) işləməyə getmək. Bu işlər isə olduqca təhlükəli və çətindir. Buna görə də Azərbaycanda gənclərə yönəlik siyasətdə dəyişiklik edilməli və məmurlar gənclərin inkişafı üçün şərait yaratmalıdır. Ümumiyyətlə işsizlik bütün sösial qruplara təsir etdiyindən gənclərin işlə təmin olunması digər qrupların da sosial problemlərinin həll olunmasını təmin edə bilər. Mən ümid edirəm ki, yaxın vaxtlarda biz bu istiqamətdə əməli addımların şahidi olacağıq.\nNeft böhranının gətirdiyi işsizlik ...\nDövlət sektoru "şişir", özəl sektorsa... ...


Hər birinizin fikirlərinə hörmətlə yanaşıram. Bilirəm, məni istəyənlər də, istəməyənlər də var. Amma bu o demək deyil ki, məni istəməyənlərə qarşı pis fikirdəyəm. Bu, sadəcə, şəxsi fikirdi... Həyatda səhvsiz insan yoxdur. Heç kəs ideal deyil".


Fərəc Quliyev:-9 iqlim qurşağının olduğu ölkədə heç neftə ehtiyac yox idi » davam.az - BÜTÖV AZƏRBAYCAN ADINA!\nFərəc Quliyev:-9 iqlim qurşağının olduğu ölkədə heç neftə ehtiyac yox idi\n30.11.2016 [14:47] - Xəbərlər, MDH, Fərəc Quliyev\n“Hökumət Neft Fondundan vəsaitlər götürməklə, devalvasiya vasitəsilə əlavə gəlirlər əldə etməklə, indi də işığı, qazı bahalaşdırmaqla qazanc əldə etməyə çalışır. Bu, perspektivli yol deyil. Azərbaycan hökuməti üzərinə düşəni etmirsə, heç olmasa, sahibkarlığa meydan versin”.\nMusavat.com-un məlumatına görə, bu fikirlər deputat Əli Məsimliyə məxsusdur.\nMilli Məclisdəki büdcə müzakirələrində çıxış edən deputat hökumətə ünvanlı konkret təkliflər və suallar ünvanlayıb: “Azərbaycanda kifayət qədər qabiliyyətli sahibkarlar var. Azərbaycan hökuməti kömək etmirsə, heç olmasa onlara mane olmasın! Bunun üçün vergi yükünü xeyli dərəcədə azaltmaq lazımdır. Azərbaycanda bir ildə iki şok devalvasiya nəticəsində bahalaşma baş verib. İndi də işığın, qazın qiymətinin artılrıması nəticəsində ikiqat qiymət artımı baş verir. Aşağı maaş alan vətəndaşların maaşının artırılması ilə bağlı da addımlar atılmalıdır. On ildir ki, yaşayış minimumu ilə minimum əmək haqqına çatdıracağımızı deyirik, amma edə bilmirik. Niyə Qazaxıstan bunu edir, Azərbaycan edə bilmir? Maliyyə sektorundakı gərgin vəziyyəti aradan qaldırmağın bir yolu da problemli kreditlərlə bağlı qərarın verilməsidir. Biz təklif etmişdik ki, 1000 dollara qədər borclar - əgər o insan rəhmətə gedibsə - bankların hesabına silinsin. 5 min dollara qədər borclar da köhnə kursla bağlanılsın. Artıq başqa ölkələrdə bu, tətbiq olunmağa başlayır və maliyyə sahəsində canlanma yaranıb. Əgər bizim belə təkliflər 1 il ərzində bəyənilməyibsə, Azərbaycan hökuməti daha yaxşı təklifləri niyə ortaya çıxartmayıb?”\n“Azərbaycanda 200 minə yaxın vətəndaş məhkəməyə verilib. Bizim verdiyimiz qərarlar bank sektoru ilə vətəndaşı üz-üzə qoyub. Beynəlxalq Bank ətrafında baş verənlərdə Azərbaycan insanının günahı yoxdur, axı”. Bunu isə deputat Zahid Oruc söylədi.\nHökumət üzvlərinin vətəndaşlarla ünsiyyətdən yayınmasına toxundu: “Bütün sahələrdə sanki müəyyən təxribatlar baş verir. 22 fevraldan bu yana Elman Rüstəmovu ekranda görməmişik. Biz bilmirik, Elman müəllimin burda olduğu məqamda manat-dollar arasındakı məzənnə dəyişəcək, ya yox. Manatın kursu sabitləşməsə, nə biz yastıq altında olanları çıxartmayacağıq, nə də iqtisadiyyat normal məcraya düşməyəcək. Biz bilirdik ki, neft dövrünün hökumətiyik. Ancaq əhalinin məmur sayına nisbətinə görə dünyanın öncül yerlərini tuturuq”.\nDeputat son bahalaşmaya da toxundu: “Deyirlər 300 milyon gəlir götürüləcək. Halbuki biz heç buna getməməliydik. Qənaət rejiminə keçməkdən danışırıq. Onda gəlin xidməti maşınları ləğv edək. AZAL yenə də bugünkü ayırmalarda xüsusi yer tutmaqdadır. Üç gün qaz verilməyəndə işıqla bağlı kvota dərhal kəskin şəkildə dəyişir. Vətəndaş bunda günahkar deyil axı”.\nDeputat Fərəc Quliyev isə “mənbəni biz göstərəcəyiksə, bəs hökumət nəyə lazımdır” dedi. O, neft gəlirlərinin havaya sovrulmasına diqqət çəkdi: “Bizim 150 milyarada qədər gəlirimiz olub, qeyri-neft sektoru ağır vəziyyətdədir. Prezident nə istəyirsiniz, verib, bu qədər vəsait hara gedib? 9 iqlim qurşağının olduğu ölkədə heç neftə ehtiyac yox idi. Amma neft gəlirləri artıb, büdcə də artırılıb, neft gəlirləri azalıb, büdcədə də kəsirlər yaranıb”.\nDeputat Fazil Mustafa dedi ki, Azərbaycanda problemlərin əksəriyyəti subyektiv amillərdən qaynaqlanır: “5 ali məktəb, ya nazirlik artıqdırsa, bunlar subyektiv amillərə görə saxlanılır. İşıq, qaz, su sahəsi, AZAL özəlləşdirilməlidir. Varlılardan pulu həbs etməklə alırlar, yoxsullardan da işığı, qazı, suyu bahalaşdırmaqla alırlar. Hamı pulunu yığmağa başlayır, ortada əzilən sadə vətəndaş olur. İlk növbədə Bakının regionlara köçürülməsi barədə addım atmaq lazımdır. Regionların heç birində normal, beynəlxalq universitet yoxdur. Uşağı evindən götürüb məktəbə gətirəcək mexanizm yoxdur, avtobus mövcud deyil. Hamısı valideynin çiynindədir".\nBu xəbər oxucular tərəfindən 568 dəfə izlənilmişdir!